Y Stryd Fawr (ar straed vras), Deiniolen\nDeiniolen zo ur gêriadenn eus Kembre, e hanternoz kontelezh Gwynedd, etre Mynydd Llandygái ha Llanberis hag e-harz ar menez Elidir Fawr. E-kichen ez eus div gêriadenn vihan, Dinorwig ha Clwt-y-Bont.\nEr c'hreisteiz d'ar gêriadenn emañ mengleuz mein-glas Dinorwig ; kreskiñ kalz a reas Deiniolen abalamour da obererezh ar vengleuz en XIXvet kantved. Serret eo ar vengleuz-se abaoe ar bloavezhioù 1960 avat ha nebeutoc'h a obererezh zo e Deiniolen bremañ. Ur skol kentañ derez zo memes tra, Ysgol Gwaun Genfi.\nUl laz-seniñ binvioù kouevr anavezet zo ; savet e oa bet gant ar vengleuzierien e 1835 ha derc'hel a ra da gaout un tamm brud. Un eisteddfod a vez aozet bep bloaz er gêriadenn.\nGwenlyn Parry (1932-1991), skrivagner\nEin bro: Deiniolen\nAdtapet diwar « https://br.wikipedia.org/w/index.php?title=Deiniolen&oldid=1649824 »\nKemmoù diwezhañ degaset d'ar bajenn-mañ d'an 22 Mez 2015, da 20:26.


Maria Josepha von Bayern - Wikipedia\nMaria Josepha von Bayern, eil pried Joseph II an Impalaeriezh Santel.\nDimezet e voe d'an impalaer santel Joseph II, intañv goude marv e bried kentañ, Maria Isabella di Borbone-Parma (1741-1763). Ne oa ket karet gant he fried na felle ket dezhañ addimeziñ goude marv e bried kentañ, met plegañ d'e vamm impalaerez en devoa ranket ober.\nBugel ebet n'o doe.\nMervel a reas e miz Mae 1767, daou vloaz goude an eured, gant ar vrec'h, evel pried kentañ an impalaer. 28 bloaz e oa. An impalaerez a deuas d'he gwelout pa oa klañv, he fried ne reas ket. Diwar-se e klañvas an impalaerez ivez, met kreñv e oa, ha pareañ a reas.\nBeziet e voe Maria Josepha e Vienna. Ne deuas ket he fried d'an obidoù.\nE miz Here e teuas an arc'hdugez Maria Josepha von Österreich (1751–1767), 16 vloaz, da bediñ dirak arched he c'hoar-gaer a-raok kuitaat ar vro, da vont da zimeziñ da Ferdinando IV Naplez. Tapout a reas ar c'hleénved ha mervel buan.\nAbalamour d'e bried Maria Josepha von Bayern, en 1778 et 1779, e voe gwelet Joseph II o c'houlenn kaout un tamm brav eus Bavaria, dre ma oa, emezañ, pennhêr e wreg. brezel a voe zoken, brezel hêrezh Bavaria. Ne c'hounezas an Habsbourged nemet an Innviertel.\nAdtapet diwar « https://br.wikipedia.org/w/index.php?title=Maria_Josepha_von_Bayern&oldid=1931946 »


Ouzhpenn 4000 a zomanioù gant .BZH enrollet dija - .BZH - L'extension internet de la Bretagne\nAbaoe ar 4 a viz Kerzu 2014 ez eo digor d’an holl astenn internet Breizh, ar .BZH, hag ouzhpenn 4000 a anvioù domanioù a zo bet enrollet a-benn bremañ. Gant ar sifr-se e weler splann ez eo dedennet ar Vretoned hag oberourien ar rannvro gant ar benveg kehentiñ nevez-se, hag emeur en gortoz eus 10 000 a anvioù domanioù enrollet a-benn fin ar bloaz.\nAn enrolladurioù kentañ : peadra da reiñ kalon d’an nen\nBremañ ez eus ouzhpenn 4000 a anvioù domanioù enrollet gant an astenn .BZH. Degemeret eo bet buan gant un tamm mat a implijerien (embregerezhioù, kevredigezhioù, tud prevez, strollegezhioù). Sin vat eo evit ar bloavezh kentañ ma reer gant ar .BZH.\n.BZH : un astenn internet diogel\nGoude un dielfennadur kentañ eus an anvioù domanioù enrollet gant .BZH, e weler ez eo hennezh un takad envel diogel.\nE gwirionez, abaoe ar penn kentañ, ez eus evit ar .BZH divizoù enrollañ ispisial a vir ouzh an dud da zrougimplijout pe da aloubiñ anezhañ. Rak ne c’hall ket un anv domani gant .BZH bezañ miret gant un aozadur pe un den prevez nemet hag ur chomlec’h en defe e Breizh PE e vefe e obererezh e-tailh da dalvoudekaat ar vro PE en defe ul lec’hienn internet gouestlet da sevenadur Breizh pe skrivet ar braz anezhi e brezhoneg pe e gallaoueg.\nGant an divizoù-se e c’haller gwareziñ interestoù ar wireien vreizhat ha mirout na vefe cybersquatting (un den hag a bren un anv domani stag ouzh unan all, evit noazout dezhañ pe tennañ ur gounid direizh anezhañ).\nHervez oberourien ar gennad, emañ ar .BZH e-mesk an astennoù lec’hel padusañ war hir dermen hag ar re zedennusañ evit an dud nevez deuet e marc’had an anvioù domanioù. Rak ur ster o deus an astennoù internet-se, kinnig a reont muioc’h a draoù war dachenn ar c’hehentiñ hag an envel (muioc’h a anvioù domanioù zo da gaout), ha aes int da anavezout gant an dud a glasker tizhout.\nAnvioù domanioù ken-ha-ken e Breizh, pal pennañ ar .BZH\nGant an disoc’hoù kentañ e weler splann en deus kavet ar .BZH an dud a glaske tizhout da gentañ : ar Vretoned hag oberourien ar rannvro. Rak 84 % eus an enrolladurioù zo bet graet e pemp departamant Breizh istorel (Penn-ar-Bed : 30% – Il-ha-Gwilen : 24% – Mor-Bihan : 15% – Aodoù-an-Arvor : 10% – Liger-Atlantel : 5%).\nAn diaspora breizhat e korn-bro Pariz a gloka ar renabl-se, ha gantañ e tizher tost da 92 % (8 % eus an enrolladurioù zo bet graet gant tud hag a zo o chom en Enez-Frañs).\n6,5 % eus an enrolladurioù zo bet graet e rannvroioù all Frañs, hag 1,5 % en estrenvro.\nPlijout a ra ar .BZH d’an dud a vicher\nE-touez ar 4000 a anvioù domanioù gant .BZH a zo bet enrollet, e kaver 70 % a embregerezhioù pe kevredigezhioù ha 10 % a strollegezhioù. Kreskiñ a ra niver an dud prevez, hag evit c’hoazh ez eont d’ober 20 % eus ar re o deus un anv domani gant .BZH. E-mesk abegoù all, e c’haller displegañ kement-se gant ar prantadoù enrollañ priorel a oa bet evit an tudelezhioù abaoe miz Gwengolo, hag o doa roet lañs d’ar re-se e-skoaz ar re all.\nAr .BZH en arbenn da oberourien Breizh\nUr gevredigezh ha ne glask ket ober gounidoù eo www.bzh. Merañ a ra marilh ar .BZH, ha kenderc’hel a ra da gelaouiñ an dud e Breizh diwar-benn al lañs a zo gant an astennoù internet nevez, dre gas kendivizoù digoust en-dro, da skouer. Rak dav eo derc’hel soñj ez eus tost da 1200 astenn nevez hag a zo krog da vleuniañ war ar gwiad, ouzhpenn ar .bzh.\nSetu ez eo pouezus evit ar gevredigezh-se, a glask kas implij ar binvioù niverel war-raok, degas d’ar Vretoned ha da holl oberourien ar vro titouroù klok diwar-benn ar reveulzi-se eus ar web, d’an darn vrasañ anezho da c’hallout ober o mad anezhi, ha da Vreizh da virout e-pad pell c’hoazh brud un « douar TKK » (teknologiezhioù ar c’helaouiñ hag ar c’hehentiñ).\nEmgavioù da zont gant .BZH :\n– D’ar Meurzh 31 a viz Meurzh : Saloñs Planedenn e-kenwerzh, VIPE, Gwened (56) – Kaset e vo ur c’hendiviz en-dro da 11e55\n– D’ar Merc’her 29 a viz Ebrel e Ti numerik, 9, plasenn ar Jeneral de Gaulle e Rostrenenn (22) :\nKendiviz da 6e30 gm : » Ar .bzh hag an astennoù internet nevez : doareoù nevez da gehentiñ »\n– D’ar Merc’her 20 a viz Mae en Edern (29) – Saloñs Océade Breizh evit ar strollegezhioù eus 9e30 da 5e30 –\nKendiviz da 3e10 : « Ar .bzh evit ar strollegezhioù »


Pajenn:Koñchennoù eus Bro ar Ster Aon.djvu/228 - Wikimammenn\nPajenn:Koñchennoù eus Bro ar Ster Aon.djvu/228\nanezi ac’hano, hag ho mab, ar C’hornandon du, an hini eo. Kit da gavout ar marichal ha livirit d’ezañ ober d’eoc’h eur c’hleze a zaou droc’h. Ho mab a lazo ar Peulvan ruz gant ar c’hleze-se. Setu amañ eur vured : gwad a zo enni, gwad eus va c’halon. Livirit d’ar marichal teurel tri berad war an dir pa vezo ruz… Diskouezit d’in ho mab hag, e-keit ha ma vezin gantañ, it da gavout ar marichal. »\nAdtapet diwar « https://br.wikisource.org/w/index.php?title=Pajenn:Koñchennoù_eus_Bro_ar_Ster_Aon.djvu/228&oldid=146614 »\nKemmoù diwezhañ degaset d'ar bajenn-mañ d'an 22 Her 2018, da 19:05.


Akrolektenn - Wikipedia\nUl live-yezh uhel eo un akrolektenn.\nEr bloavezhioù 1970 e krouas Derek Bickerton an termennoù akrolektenn, mezolektenn ha bazilektenn a-benn deskrivañ ar c'hemm-digemm yezh ('code switching') a rae gantañ implijidi yezhoù kreolek hag a ouie komz madik a-walc'h ivez ar yezh unvan hag a savas ar yezh kreolek diwarni. War-lerc'h e voe ledanaet stêr an tremennoù-se, hag o implijout a reer hiziv evit deskrivañ ar c'hemm-digemm yezh etre n'eus forzh peseurt yezhoù, kreolek pe get.\nE meur a geñver e c'heller lâret ez eo un akrolektenn doare komzet ur yezh lennegel, rak peurliesañ eo disheñvel an akrolektenn diouzh ar yezh komzet en un doare boutin e-keñver an distagadur, ar gerva hag ar yezhadur. Muioc'h e vez doujet ouzh reolennoù ar yezh unvan pa reer gant un akrolektenn kentoc'h evit gant ar yezh voutin. Implijet e vez an akrolektenn dreist-holl da geñver darvoudoù relijiel pe c'hoazh politikel hag e forzh peseurt darvoud formel-all, da skouer el lez-varn.\nAdtapet diwar « https://br.wikipedia.org/w/index.php?title=Akrolektenn&oldid=1823908 »


Breizh Jap' Car Event #2: 12 Septembre 2010: Merci à tous! - Page 2\nSujet: Re: Breizh Jap' Car Event #2: 12 Septembre 2010: Merci à tous! Lun 5 Juil - 11:37\nSujet: Re: Breizh Jap' Car Event #2: 12 Septembre 2010: Merci à tous! Lun 5 Juil - 13:40\nSujet: Re: Breizh Jap' Car Event #2: 12 Septembre 2010: Merci à tous! Lun 5 Juil - 18:14\nSujet: Re: Breizh Jap' Car Event #2: 12 Septembre 2010: Merci à tous! Lun 5 Juil - 22:50\nSujet: Re: Breizh Jap' Car Event #2: 12 Septembre 2010: Merci à tous! Lun 5 Juil - 23:33\nSujet: Re: Breizh Jap' Car Event #2: 12 Septembre 2010: Merci à tous! Mer 7 Juil - 19:10\nSujet: Re: Breizh Jap' Car Event #2: 12 Septembre 2010: Merci à tous! Mer 7 Juil - 19:34\nSujet: Re: Breizh Jap' Car Event #2: 12 Septembre 2010: Merci à tous! Ven 9 Juil - 13:25\nSujet: Re: Breizh Jap' Car Event #2: 12 Septembre 2010: Merci à tous! Dim 11 Juil - 18:24\nSujet: Re: Breizh Jap' Car Event #2: 12 Septembre 2010: Merci à tous! Dim 11 Juil - 19:03\nSujet: Re: Breizh Jap' Car Event #2: 12 Septembre 2010: Merci à tous! Dim 11 Juil - 23:17\nSujet: Re: Breizh Jap' Car Event #2: 12 Septembre 2010: Merci à tous! Lun 12 Juil - 12:32\nSujet: Re: Breizh Jap' Car Event #2: 12 Septembre 2010: Merci à tous! Lun 12 Juil - 14:39\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 11:08\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 12:39\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 13:30\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 18:45\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 19:23\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 19:32\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 19:54\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 20:00\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 20:20\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 23:00\nSujet: Re: Breizh Jap' Car Event #2: 12 Septembre 2010: Merci à tous! Lun 19 Juil - 23:26\nSujet: Re: Breizh Jap' Car Event #2: 12 Septembre 2010: Merci à tous! Lun 26 Juil - 15:19


Bibl/Levr Sofonias - Wikimammenn\nL. Prud’homme, 1866 (Levr kentañ Eil levr, p. 274-276)\n◄ Levr Habakuk. Levr Sofonias. Levr Aggéus. ►\n1. Ger ann Aotrou, péhini a zeûaz da Zofonias mâb Chusi, mâb Godolias, mâb Amarias, mâb Ézékias, é deisiou Josias, mâb Amon, roué Juda.\n2. Strolla, strolla a rinn kémen̄d a zô war c’horré ann douar, émé ann Aotrou.\n3. Strolla a rinn ; ann dud hag al loéned ; strolla a rinn evned ann én̄v ha peskéd ar môr : dispenna a rinn ar re fallagr, hag é kollinn ann dûd diwar ann douar, émé ann Aotrou.\n4. Astenna a rinn ivé va dourn war Juda, ha war holl dûd Jéruzalem : hag é kollinn diwar al léac’h-zé dilerc’hiou Baal, hag hanvou hé vinistred, gan̄d hé véleien :\n5. Hag ar ré a azeûl war ann tôennou armé ann én̄v, hag ar ré a azeûl ann Aotrou hag a dou dré hé hanô, hag a dou ivé dré hanô Melc’hom ;\n6. Hag ar ré a zistrô dioud ann Aotrou hép mon̄d war hé lerc’h ; ar ré na glaskon̄t két ann Aotrou, ha na fell két d’ézhô hé gavout.\n7. Tavit dirâg ann Aotrou Doué : râk tôst eo deiz ann Aotrou ; râg aozet eo ann hostiv gan̄d ann Aotrou ; galvet eo hé vanvézerien gan̄t-han̄.\n8. Hag ével-henn é c’hoarvézô : é deiz hostiv ann Aotrou é emwélinn ar brin̄sed, ha bugalé ar roué ha kémen̄d hini a vézô gwisket gan̄d diḻad a-ziavéaz.\n9. Mé a emwélô ivé kémen̄d hini a iélô gan̄t balc’hder dreist ann treûzou enn deiz-zé, hag ar ré a leuñ tî ann Aotrou hô Doué a fallagriez hag a douellérez.\n10. Enn deiz-zé, émé ann Aotrou, é vézô eur garm brâz out porz ar péskéd, ha iouc’hadennou oud ann en̄v hag eul lazérez brâz eûz ar c’hrec’hiennou.\n11. Iouc’hit, tûd Pila : tavet eo pobl Kanaan ; dispennet eo ann holl dûd-zé gôlôet a arc’han̄t.\n12. Hag ével-henn é c’hoarvézô enn amzer-zé : c’houilia a rinn Jéruzalem gan̄t kleûzeûriou : emwélout a rinn ann dûd a zô éat doun enn ho hudurnez, hag a lavar enn hô c’halounou : Ann Aotrou na rai két a vâd, na rai két a zrouk.\n13. Hô madou a vézô preizet, hag hô ziez a zeûi da véza didud : tiez a zavin̄t, ha na choumin̄t két enn-hô : gwiniennou a blan̄tin̄t, ha na évin̄t két ar gwîn anézhô.\n14. Tôst eo deiz brâz ann Aotrou, tôst eo ha téar : mouéz deiz ann Aotrou a zô c’houerô ; énô é vézô en̄krézet ann dén kré.\n15. Eunn deiz a vuanégez é vézô ann deiz-zé, deiz a en̄krez hag a an̄ken, deiz a c’hlac’har hag a reûz, deiz a dévalien hag a amc’houlou, deiz a goabr hag a arné.\n16. Deiz korn-boud ha trouz, a-éneb ar c’heriou kré, hag ann touriou uc’hel.\n17. Ha mé a en̄krézô ann dûd, hag hî a valéô évél tûd dall, ô véza ma hô deûz péc’het a-éneb ann Aotrou : hag hô goad a vézô skuḻet ével poultr, hag hô c’horfou-marô a zeûi ével teil.\n18. Hô arc’han̄t hag hô aour na hellin̄t két hô dieûbi é deiz buanégez ann Aotrou : é tân hé oaz é loun̄kô ann douar holl ; râg hasta a rai bévézi ar ré holl a choumô war ann douar.\nDisman̄tr ar Filistined, ar Voabited, ann Ammonited, ann Étiopied hag ar Siried.\n1. En em strollit, deûit kévret, brôad dihégar ;\n2. Abars ma teui dré hé c’hourc’hémenn ann deiz a dréménô ével ar poultr ; abars ma teûi war-n-hoc’h buanégez frouden ann Aotrou, abars ma teûi war-n-hoc’h deiz argarzidigez ann Aotrou.\n3. Klaskit ann Aotrou, c’houi holl péré a zô kûn̄ war ann douar, péré hoc’h eûz gréat hé varn : klaskit ar reizded, klaskit ar gun̄vélez : évit ma hellot en em guza é deiz frouden ann Aotrou.\n4. Râg Gaza a vézô dispennet, hag Askalon a zeûi da véza didud, Azot a vézô disman̄tret é-kreiz ann deiz, hag Akkaron a vézô dic’hrisiennet.\n5. Gwâ c’houi, péré a choum war aod ar môr, brôad tûd kollet : éma gér ann Aotrou war-n-od, Kanaan, brô ar Filistined ; ha mé az tispennô, enn hévélep doaré na choumô mui den é-béd enn-od.\n6. Hag aod ar môr a zeûi da éhan d’ar veserien, ha da éc’hoaz d’ann dén̄ved.\n7. Da lôden é vézô d’ar ré a vézô choumet eûz a di Juda : énô é kavin̄t peûrvan, hag é c’hourvézin̄t diouc’h ar pardaez é tiez Askalon ; râg ann Aotrou hô Doué hô emwélô, hag hô lakai da zistrei eûz ar sklavérez.\n8. Klevet em eûz kunuc’hennou Moab, ha drouk-prézégou bugalé Ammon, péré hô deûz gwall-aozet va fobl, hag a zô braséet diwar goust hé harzou.\n9. Râk-sé ével ma ounn béô, émé Aotrou ann arméou, Doué Israel, Moab a zeûi ével Sodoma, ha bugalé Ammon ével Gomorra, eunn douar séac’h ével spern, eur bern c’hoalen, ha lec’hiou didud da-vikenn : ann dilerc’h eûz va fobl a breizô anézhô, hag ann dilerc’h eûz va broad a berc’hennô anézhô.\n10. Kémen̄t-sé a c’hoarvézô gan̄t-hô enn abek d’hô balc’hder ; ô véza ma hô deûz drouk-prézéget, ha ma in̄t bét braséet diwar goust pobl Aotrou ann arméou.\n11. Heûzuz é vézô ann Aotrou évit-hô, hag hen̄ a gasô-da-gét holl zouéed ann douar : ha pép-hini enn hé léac’h ; hag holl énézi ar brôadou a azeûlo anézhan̄.\n12. Ha c’houi ivé, Étiopied, a vézô lazet gan̄t va c’hlézé.\n13. Hag hén̄ a astennô hé zourn war ann han̄ter-nôz, hag a gollô ann Assiria ; hag é lakai hô c’héar gaer ével eunn distrô, dihen̄t ha didud.\n14. Ann dropellou, hag holl loéned ar brôadou a c’hourvézô enn hé c’hreiz : ar bon̄gors hag ann heûreûc’hin a choumô enn hé ziez kaer : al laboused a ganô war hé frénestrou, hag ar vrân a goagô war hé gourinou, râg hé galloud a gasinn-da-gét.\n15. Houn-nez eo ar géar valc’h, a oa kenn her, hag a lavaré enn hé c’haloun : Mé a zô, ha n’eûz hini all néméd-oun ; pénaoz ef-hi bét trôet enn eunn distrô, é éc’hoaz d’al loéned ? Kémen̄d hini a iélô ébiou d’ézhi a c’houibanô, hag a héjô hé zourn.\nAr profed a ziougan talvoudégez hag eûr-vâd al lézen nevez.\n1. Gwâ ar géar heskiner, a zô bét dasprénet, hag a choum ével eur goulm.\n2. N’é deûz két sélaouet ar vouéz, n’é deûz két digéméret ar c’hélenn : n’é deûz két lékéat hé fisian̄s enn Aotrou, n’eo két tostéet oud hé Doué.\n3. Hé frin̄sed enn hé c’hreiz a zô ével léoned ô iuda : hé barnerien ével bleizi a zebr hô freiz diouc’h ar pardaez, ha na lézon̄t nétrâ évid ar mintin.\n4. Hé froféded a zô tûd diskian̄t, tûd disléal : hé béleien hô deûz saotret ann traou san̄tel, hag hô deûz torret al lézen enn eunn doaré direiz.\n5. Ann Aotrou reiz a zô enn hé c’hreiz ; na rai két hén̄ a fallagriez : diouc’h ar mintin, diouc’h ar mintin é tougô hé varn oud ar goulou, ha n’hé c’huzô két ; hôgen ar fallagr n’en deûz két bét a véz.\n6. Dispennet em eûz ar brôadou, hag hô zouriou a zô bét diskaret : freûzet em eûz hô hen̄chou, enn hévélep doaré n’az â dén ébiou : disman̄tret eo hô cheriou, ha n’az â dén, ha na choum dén enn-hô.\n7. Lavaret em eûz : Koulskoudé é touji ac’hanoun, hag é tigéméri va c’hélen : hag hé c’héar na vézô két disman̄tret, pé wall-bennâg ma é deûz gréat évit ma emwélchenn anézhi : ha koulskoudé ô sével diouc’h ar mintin hô deûz saotret hé holl vénosiou.\n8. Râk-sé gortoz ac’hanoun, émé ann Aotrou, enn deiz da zon̄t eûz va dazorc’h ; râk va ratoz eo strolla ar brôadou, ha grounna ar rouan̄télésiou, évit skuḻa war-n-ézhô va drouk, hag holl vuanégez va frouden : râg é tân va oaz é vézô loun̄ket ann douar holl.\n9. Râk neûzé é rôinn d’ar boblou muzellou dilennet, évit ma c’halvin̄t holl hanô ann Aotrou, ha ma servichin̄t anézhan̄ gan̄d eunn hévélep skoaz.\n10. Eûz a enn tu all da ster ann Étiopia é teûor da bidi ac’hanoun, ha bugalé ar ré eûz va fobl a vézô bét skiñet a zigasô rôou d’in.\n11. Enn deiz-zé na vézi mui mézékéet gan̄d ann holl wall-ôberiou é péré ec’h eûz péc’het em énep ; râk neûzé é tenninn eûz da greiz ar ré hô deûz savet da valc’hder gan̄d hô labennérez, ha n’en em fisiot mui em ménez san̄tel.\n12. Ha mé a lézô enn da greiz eur bobl paour ha tavan̄tek : hag hî a lakai hô géd é hanô ann Aotrou.\n13. Dilerc’hiou Israel na rain̄t két a fallagriez, ha na livirin̄t két a c’hevier ; ha na vézô két kavet enn hô génou a déôd touelluz : râk hî a beûrô, hag a c’hourvézô, ha na vézô hini évid hô spoun̄ta.\n14. Kân meûleûdiou, merc’h Sion : béz el lévénez, Israel : en em laouéna, ha trîd enn da holl galoun, merc’h Jéruzalem.\n15. Lamet en deûz ann Aotrou da varn, pelléet en deûz da énébourien : ann Aotrou, roué Israel a zô enn da greiz, n’az pézô mui a aoun râk drouk.\n16. Enn deiz-zé é vézô lavaret da Jéruzalem : N’az péz két a aoun ; da Zion, na vézet két dinerzét da zaouarn.\n17. Ann Aotrou da Zoué enn da greiz a zô kré ; hén̄ az dieûbô : en em laouénaad a rai diwar da benn ;\n18. Strolla a rinn ar skan̄benned péré hô doa dilézet al lézen, ô véza ma oan̄t deûet ac’hanod, évit n’az pézô mui a vézégez diwar hô fenn.\n19. Chétu mé a lazô enn amzer-zé kémen̄d hini en dévézô da c’hlac’haret : dieûbi a rinn ann hini gamm ; hag é strollinn ann hini a oa bét distolet : ha mé hô lakai é meûleûdi, hag é hanô-mad é holl zouar hô mézégez.\n20. Enn amzer-zé, é péhini é tigasinn ac’hanoc’h, hag enn amzer é péhini é strollinn ac’hanoc’h, hô likiinn é hanô-mâd é-touez holl boblou ann douar, pa likiinn da zistrei hô sklaved dirâg ho taoulagad, émé ann Aotrou.\nAdtapet diwar « https://br.wikisource.org/w/index.php?title=Bibl/Levr_Sofonias&oldid=63282 »\nKemmoù diwezhañ degaset d'ar bajenn-mañ d'an 16 Mae 2014, da 22:37.


Barzhoniezh - Howling Pixel\nBarzh eo an den a skriv barzhoniezh.\nGant ar ger-se e vez graet e brezhoneg evel er yezhoù keltiek all.\nKavet e vez barzhed un tamm e pep lec'h er bed kelt : bardos evit ar C'halianed, bard e gouezeleg, bardd e kembraeg, ha barth e kerneveureg. E sevenadur keltiek an Henamzer e oa ar barzh ur c'haner ivez, a-bouez-bras er gevredigezh peogwir e lakae-eñ an hengoun dre gomz da beurbadoud. Beleion e oa ar varzhed, e-giz an drouized.\nDibaoe ar XVvet kantved pe war-dro eo deuet ar varzhoniezh da vout personel, hag ar varzhed veur zo bet taolet er-maez eus ar gevredigezh.\nE lod yezhoù nann-keltiek e vez graet gant ur ger o tont eus an henc'hresianeg, e.g. poet e saozneg, poète e galleg, poeta e spagnoleg.\nE galleg ec'h implijer ivez ar ger bard, a zobard e saozneg, deuet eus ar ger latin kar d'ar ger galianek bardos, evit envel barzhed kelt a-hervez.\nUn dalvoudegezh romantel ha krennamzerel zo gant ar ger saoznek, evel ma oa gant ar ger gallek en XIXvet kantved ; un dalvoudegezh folklorel ha disprizus a vez gant ar ger gallek en amzer vremañ.\nUn emzivad zo ur bugel marvet e dud digantañ.\nFables de La Fontaine eo anv oberenn brudetañ ar barzh gallek Jean de La Fontaine, anezhi tri dastumad fablennoù entre 1668 ha 1694, enno 243 fablenn e gwerzennoù, ma weler loened oc'h en em zerc'hel hag o komz evel tud, gant ur gentel verr en dibenn.\nFederico García Lorca, ganet e 1898 e proviñs Granada, fuzuilhet e 1936, zo ur barzh hag ur skrivagner c'hoariva spagnolek, lazhet e-pad ar Brezel Diabarzh.\nPa voe badezet e voe anvet Federico del Sagrado Corazón de Jesús García Lorca. E dad a oa Federico García Rodríguez (1859–1945), hag e vamm Vicenta Lorca Romero (1870–1959) a oa eil pried e dad, a oa skolaerez hag a roas dezhañ c'hoant da lenn.\nUr flemmskrid zo un oberenn flemmus, skrivet d'ober goap ouzh tud pe traoù (stad, aozadurioù) evit lakaat kemm enne. a bep seurt flemmskridoù zo: barzhonegoù pe kanaouennoù flemmus, pezhioù-c'hoari, romantoù zoken.\nGuy de Maupassant, Henry-René-Albert-Guy de Maupassant hervez e anv ofisiel, ganet d'ar 5 a viz Eost 1850 e kastell Miromesnil, e kumun Tourville-sur-Arques, 8 km eus Dieppe, ha marvet d'ar 6 a viz Gouhere 1893 e Pariz, zo ur skrivagner ha romantour gallek, hogen brudet e zanevelloù, un 300 anezho, dreist e oberennoù all, abalamour d'o nerzh, d'an hollwashaouriezh enne, d'ar stumm-skrivañ anezhe. Mignon e oa da Gustave Flaubert.\nChristian Johann Heinrich Heine (ganet d’an 13 a viz Kerzu 1797 e Düsseldorf, marv d’ar 17 a viz C'hwevrer 1856 e Pariz) a oa ur barzh ha kazetenner alamanek.\nKan broadel a reer eus ur pezh sonerezh, savet evit ezteurel ar vrogarantez, e pep bro. Pozioù a ya da-heul, savet da vezañ kanet war an ton lakaet ha graet, int ivez, da ezteurel an emskiant vroadel, dre veuliñ ar vro. Un anaoudegezh ofisiel a vez alies gant ar c’hanoù broadel, a-berzh ar pennadurezhioù.\nE-pad an XIXvet hag an XXvet kantved, gant kresk ar vroadelouriezh ha savidigezh stadoù broadel, e voe dibabet ur c’han broadel e pep bro, e-touez pe e-kichen kanennoù brogar all. Er stadoù dizalc’h eo anavezet ar c’han broadel gant pennadurezhioù ar stad ; er broioù dalc’het ne vez alies statud ofisiel ebet gant ar c’han broadel. A-wechoù zoken, er broioù-se, n’eus hini ebet a-douez ar c’hanaouennoù brogar a vefe degemeret hag anavezet gant an holl evel ar c’han broadel.\nAr c’han broadel koshañ a anavezer en hor mare eo Wilhelmus, kan broadel an Izelvroioù, skrivet etre 1568 ha 1572. Un dra heverk gant ar c’han-se eo e komzer ennañ n’eo ket eus ur vro met eus un den (ar roue Gwilherm Iañ). Peurvuiañ ez eus anv er c’hanoù broadel eus ar vro, hec’h istor, hec’h emgannoù.\nE-pad an naontekvet kantved dreist-holl eo bet savet kanoù broadel Europa. Ha liv sonerezh ar mare-se a gaver warno. E kalz broioù eus Afrika hag Azia ez eus un neuz europat war ar c’han broadel ivez. Rouez eo ar broioù o deus ur c’han broadel a sav an awen anezhañ e gwrizioù sevenadurel ar vro, evel Japan, Costa Rica, Iran, Sri Lanka, ha Birmania.\nTonioù bale a gaver alies evit ar c’hanoù broadel pe tonioù kantikoù a-wechoù. E meur a vro eus Latinamerika e tenn ar c’hanoù broadel da donioù opera. Evit gellout bezañ c’hoariet pe kanet aes e rank ar c’hanoù broadel bezañ berr. Pa vezont hir ne vez kanet nemet ul lodenn anezho (an diskan da skouer).\nN’eus ket kalz a ganoù broadel a vefe bet savet gant sonaozourien anavezet. God Save the Queen, kan broadel hollanavezet ar Rouantelezh Unanet, ne ouzer ket gant piv e voe savet, da skouer. E-touez ar c’hanoù broadel a zo bet savet gant sonaozourien anavezet e c’heller menegiñ hini Alamagn, a zo bet savet an ton anezhañ gant Joseph Haydn, hini Aostria, a zo bet savet an ton anezhañ moarvat gant Wolfgang Amadeus Mozart (met tabut a zo war an divoud) hag hini Keoded ar Vatikan, a zo bet skrivet gant Charles Gounod. En hevelep doare ar pozioù a zo bet savet alies gant tud a zo dianav a-walc’h hiziv an deiz : ar c’han broadel gall La Marseillaise a zo bet skrivet gant Claude Joseph Rouget de Lisle, un den n’eo anavezet evit tra all ebet. John Stafford Smith n’eo anavezet nemet evel aozer The Star-Spangled Banner, kan broadel Stadoù Unanet Amerika. Rouez eo ar c’hanoù broadel a zo bet meulet o fozioù : daou anezho eo kan broadel India hag hini Bangladesh, a zo o-daou pezhioù barzhoniezh skrivet gant Rabindranath Tagore.\nKanet pe sonet e vez ar c’hanoù broadel e degouezhioù foran a bep seurt. Sonet e vezont pa vez gouelioù broadel, gant an arme, en abadennoù sport (e deroù ar matchoù pe pa vez deroet medalennoù d’ar sportourien). E broioù zo e vez kanet ar c’han broadel gant ar skolidi e penn kentañ an devezh. E lec’hioù zo evel e Kembre e vez kanet ar c’han broadel (Hen Wlad fy Nhadau) e dibenn an abadennoù sonerezh alies. E kalz broioù e vez sonet ar c’han broadel e deroù pe e dibenn ar programmoù skinwel pe skingomz.\nLidoù a vez alies en-dro d’ar c’han broadel : e meur a vro e vezer boas d’e ganañ ouzh ar sav. Ha dizoare ha dizouj e vefe, eno, chom hep mont en e sav pa vez kanet.\nOuzhpenn ar c’han broadel e vez a-wechoù, e stadoù zo, kanoù ofisiel all, evel kan ar roue pe kan ar prezidant.\nUn nebeud kevreadoù stadoù o deus kanoù dezho ivez. E-touez ar c’hanoù etrebroadel pe liesvroadel-se e c’heller menegiñ ar Ganenn d’al Levenez, war un ton gant Beethoven, a zo kan ofisiel Unaniezh Europa.\nKlemmgan a vez graet eus ur varzhoneg pe ur c'han a gont poanioù ha glac'har unan bennak, peurvuiañ goude ur c'holl, hini ur garantez pe ur mignon.\nPa vez kaoz eus marv unan bennak e komzet neuze eus marvnad.\nAr marvnad zo ur c'han pe ur varzhoneg savet war-lerc'h marv unan bennak evit e enoriñ.\nUr meulgan zo ur varzhoneg a ganer meuleudi d'un den pe d'un doue enni.\nA-wechoù e vez mesket meulgan ha telenngan, moarvat dre ma klot an daou c'her gant ar ger saoznek ha gallek Ode (awdl e kembraeg).\nPa vez ur ster relijiel d'ar ger e vez heñvel ouzh ur c'hantik.\nUr meurgan a zo ur varzhoneg hir-tre e gwerzennoù a zanevell da gustum kurioù hag avanturioù istorel pe mitologel sevenet gant un haroz pe gant meur a hini, hag he deus ur pouez bras evit ur sevenadurezh pe ur vroad. Implijet e vez ivez ar gerioù meurzanevell ha danevellgan evit meurgan.\nAlbert Lord ha Milman Parry o deus diskouezet e oa ar meurganoù klasel ur stumm barzhoniezh dre gomz da gentañ. Koulskoude eo bet skrivet ar meurganoù zo chomet betek ennomp, evel oberennoù Virgilius, Dante Alighieri, ha John Milton. Kalz anezhe a vije bet kollet ma ne vijent ket bet skrivet.\nAr meurgan koshañ a c'heller lenn hiziv an deiz eo meurzanevell an haroz Gilgamech a oa savet en akkadeg er XVIIIvet ha XVIIvet kantved kent Jezuz-Krist. Kavet e oa bet e 1870 en ur furchata e-barzh dismantroù levraoueg Ninive. Etre -850 ha -750 ez eus bet savet div veurzanevell vrudetoc'h hag anavezet a-gozh e henc'hresianeg, an Ilias hag an Odysseia. Savet e oant o div gant ar barzh dall Homeros a-hervez. Kemeret eo bet an daou skrid-se, evel patromoù ar meurzanevelloù gant skrivagnerien ha studierien al lennegezh klasel.\nSheri S. Tepper (ganet d'ar 16 a viz Gouere 1929) a zo ur skrivagnerez Amerikan wrelegour. Romantoù skiant-faltazi, euzh ha polis he-deus skrivet dreist-holl. E Denver, Kolorado eo-hi ganet hag o chom e Mec'hiko Nevez emañ-hi. Daou vugale he-deus.\nDindan anv A. J. Orde, E. E. Horlak, ha B. J. Oliphant he-deus skrivet hag hec'h oberennoù kentañ a voe embannet dindan anv Sheri S. Eberhart.\nUr sorser, pe hudour, a zo un den gouiziek war ar sorserezh, pe ar boazioù hud, a zo en e c'halloud treiñ an dud hag an traoù e pezh a gar, dre lavarout orezonoù pe reiñ drammoù da skouer.\nVictor Hugo zo ur skrivagner gallek, gall dre e zad ar jeneral Joseph Hugo ha breizhat dre e vamm Sophie Trébuchet. Lakaet eo a-wechoù da vezañ ar skrivagner brasañ eus al lennegezh c'hallek. Skrivet en deus barzhoniezh, romantoù, pezhioù-c'hoari.\nUn dramaour hag ur barzh eo William Shakespeare, ar skrivagner brudetañ e bed al lennegezh saoznek. E Stratford-upon-Avon eo bet ganet e miz Ebrel 1564 ha badezet d'an 26 a viz Ebrel. Lidet e vez e zeiz-ha-bloaz d'an 23 p'emañ gouel sant Jord, paeron Bro-Saoz. Marvet eo bet d'an 23 a viz Ebrel 1616.Pa oa ar Rouanez Elesbed Iañ o ren e mare e obererezh lennegezh ec'h aparchant oberenn Shakespeare da vare al lennegezh elesbedat. Skrivañ a reas 1 600 sonedenn, met n'eus nemet un ugent pezh-c'hoari ma vezer sur eo Shakespeare an oberour anezho. Tabut a zo bet war peseurt lodenn labour a zo bet sevenet gantañ. P'en deus asantet da embannadurioù 'zo, reoù all a zo bet savet hep e ali ha leun a fazioù int.\nYann-Bêr Kalloc'h a oa ur skrivagner hag ur barzh hag a skrive e brezhoneg. Ganet eo bet d'an 21 a viz Gouhere 1888 en Enez Groe (Mor-Bihan) ha marvet eo war an talbenn en Urvillers e Kanton Moÿ-de-l'Aisne en Aisne (Bro-C'hall) d'an 10 a viz Ebrel 1917 e-pad ar Brezel-bed kentañ. Brudet eo da gentañ-penn evit e zastumad barzhonegoù Ar en deulin (Àr an daoulin).


Pajenn:Le Clerc - Ma beaj Jeruzalem, 1902.djvu/49 - Wikimammenn\nPajenn:Le Clerc - Ma beaj Jeruzalem, 1902.djvu/49\ndirake peadra d’en em diduan : ouspenn ugent Italian, pautred ha plac’hed, koz ha yaouank, a zo o son war ar c’hæ gant bep sort benvio muzik. Gwech ha gwech e ve taulet d’ê gwenneien : « heligrap a dap ! » Ar re vihan a lamp warne ’vit o zapout epad ma talc’h ar re vraz da c’hoari. Tud-all zo o klask gwerzan d’imp bep sort treo, a c’hellfemp kaout ezom anê, war ar vatimant : ’vel plegio lien d’azean, boto lien, freuz, ha me oar petra c’hoaz ? Tostaat a ra koulskoude da daer heur, da goulz an dilæc’h : a-wejo e c’houitel ar siren evit laret d’an dilerc’herien hastan.\n« Jechet an dremenerez ! » eme ar c’homandant. Ha dioustu pevar pe bemp pautr a zo war ar c’hæ, a denn davede ar pontik plenken a gerzer drezan ’vit sevel war ar vatimant.\nEr memes amzer e trouz ar chadenno, a deu d’en em bakan war eun traouilh houarn a zo kaset endro gant ar vapeur : int eo a zav d’ar kroec’h[sic] an *heor a oa piket e zant en *goeled ar mor evit harz al lestr da vont kwit.\nEkeit-se en em stag ouz hon batimant diou vatimant-all a ve græt anê « *jecherezed », ha setu ni o tistagan a dammigo bihan deuz ar c’hæ.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/49&oldid=104455 »\nKemmoù diwezhañ degaset d'ar bajenn-mañ d'an 20 Gou 2017, da 10:35.


OHCHR: Breton () - Universal Declaration of Human Rights\nUniversal Declaration of Human Rights - Breton ()\n--O vezaÃ± ma'z eo war anaout an dellezegezh enstag ouzh holl izili an denelezh hag o gwirioÃ¹ par ha diwerzhus eo diazezet ar frankiz, ar reizhded hag ar peoc'h,\n_ o vezaÃ± ma'z eo war dizanaout ha dismegaÃ±siÃ± gwirioÃ¹ mab-den eo bet ganet an aktoÃ¹ a varbariezh a sav koustiaÃ±s mab-den en o enep, ha ma'z eo bet embannet eo donedigezh ur bed a vo ennaÃ± gant an dud frankiz da gomz ha da grediÃ±, dieubet ma vint diouzh ar spont hag an dienez, a zo mennad uhelaÃ± mab-den,\n--o vezaÃ± ma'z eo ret-holl diwall gwirioÃ¹ mabden gant reolenn al lezenn evit na vefe ket rediet an dud d'en em sevel ouzh an tirantegezh hag ar gwaskerezh da rekour diwezhaÃ±,\n--o vezaÃ± ma'z eo ret-holl kas war-raok an darempredoÃ¹ a vignoniezh etre ar broadoÃ¹,\n--o vezaÃ± ma'z eo bet embannet adarre er Garta gant pobloÃ¹ ar BroadoÃ¹-Unanet o feiz e gwirioÃ¹ diazez mab-den, e dellezegezh ha talvoudegezh mab-den, e parded ar baotred hag ar merc'hed en o gwirioÃ¹, ha ma'z eo bet disklÃªriet ganto e oant mennet da gas war-raok an diorroadur kevredigezhel ha da wellaat an aozioÃ¹-buhez en ur frankiz vrasoc'h,\n--o vezaÃ± ma'z eo bet gouestlet gant ar StadoÃ¹-Ezel diogeliÃ±, gant kenlabour Aozadur ar BroadoÃ¹-Unanet, an doujaÃ±s hollvedel ha gwirion ouzh gwirioÃ¹ mab-den hag ar frankizioÃ¹ pennan,\n--hago vezaÃ± ma'z eo a bouez bras kengompren ar gwirioÃ¹ hag ar frankizioÃ¹-maÃ± a-benn seveniÃ± ar gouestl,\nDISKLERIADUR HOLLVEDEL GWIRIOÃ™ MABDEN\nevel uhelvennad boutin da vezaÃ± diraezet gant an holl bobloÃ¹ hag an holl vroadoÃ¹, d'an holl dud hag ensavadurioÃ¹, gant an DisklÃªriadur-maÃ± atav en o freder, da lakaat kreskiÃ± dre ar c'helenn hag an deskadurezh, an doujans ouzh ar gwirioÃ¹ ha frankizioÃ¹-maÃ±, d'o lakaat da vezaÃ± anavezet ha sevenet tamm-ha-tamm da vat hag e pep lec'h, dre ziarbennoÃ¹ broadel hag etrevroadel, koulz e-touez pobloÃ¹ ar StadoÃ¹-Ezel hag e-touez ar re zo war zouaroÃ¹ dindan o lezennoÃ¹.\nDieub ha par en o dellezegezh hag o gwirioÃ¹ eo ganet an holl dud. Poell ha skiant zo dezho ha dleout a reont bevaÃ± an eil gant egile en ur spered a genvreudeuriezh.\nDa bep hini eo an holl wirioÃ¹ ha frankizioÃ¹ embannet en disklÃªriadur-maÃ±, hep ket a ziforc'h, a ouenn, a liv, a reizh, a yezh, a veno politikel pe a veno all, a orin broadel pe gevredigezhel, a leve, a c'hanedigezh pe a natur all.\nOuzhpenn-se ne vo graet diforc'h ebet hervez statud politikel, lezennel pe etrevroadel, arvro pe an dachenn-vro emaÃ± an den dindan he lezenn, pe dizalc'h pe dindan verezeh e ve, diemren pe bevennet hec'h aotrouniezh en ur stumm bennak.\nGwir a zo gant pep hini d'ar vuhez, d'ar frankiz, ha d'an diogelroez evitaÃ±.\nNe vo dalc'het den er sklaverezh nag er sujidigezh; berzet e vo kement stumm a sklaverezh hag a werzhaÃ±-sklaved.\nNe vo lakaet den da c'houzaÃ±v ar jahinerezh, na doareoÃ¹ pe kastizoÃ¹ kriz ha didruez.\nPar eo an holl dirak al lezenn ha gwir o deus da vezaÃ± diwallet ganti. Holl o deus gwir da vezaÃ± diwallet heÃ±vel diouzh kement gwallziforc'h a dorrfe an DisklÃªriadur-maÃ± ha diouzh kement tra a zegasfe seurt diforc'hioÃ¹.\nPep hini en deus gwir da gaout digoll gwirion dirak lezioÃ¹-barn broadel kenveliek evit oberoÃ¹ o dije torret ar gwirioÃ¹ diazez anavezet dezhaÃ± gant ar Vonreizh pa al lezenn.\nUr gwir par da hini ar re all a zo gant pep hini da vezaÃ± klevet dirak an holl ha gant reizhded gant ul lez-varn dizalc'h ha neptu, dezhi da dermenaÃ± e wirioÃ¹ ha dleadoÃ¹ hag an tamalloÃ¹ graet dezhaÃ±.\nDigablus eo kement den a zo tamallet dezhaÃ± ur felladenn ken na vo prouet eo kablus hervez al lezenn en ur prosez digor d'an holl ma vo bet diogelet dezhaÃ± an holl wareziou ret d'en em zifenn.\nNe vo kondaonet den ebet en abeg da oberoÃ¹ pe da nannoberoÃ¹ ha ne oant ket felladennoÃ¹ hervez ar gwir broadel pe etrevroadel d'ar mare ma oant c'hoarvezet. Den kennebeut ne vo barnet d'ur c'hastiz kreÃ±voc'h eget an hini a oa hervez al lezenn d'ar mare ma oa bet graet ar felladenn.\nDen ebet ne vo emellet diouzh c'hoant en e vuhez prevez, e diegezh, e annez pe e lizhiri, ha ne vo ket stoket ouzh e enor nag ouzh e vrud. Pep hini en deus gwir da gaout gwarez digant al lezenn diouzh emelladennoÃ¹ ha tagadennoÃ¹ a seurt-se.\nPep den en deus gwir da guitaat ne vern pe vro, da guitaat e vro-eÃ± zoken ha da zont en-dro dezhi.\nPep den en deus gwir da glask repu ha da gavout bod e broioÃ¹ all pa vez heskinerezh.\nAr gwir-maÃ± n'haller ket daveiÃ± dezhaÃ± pa vez klask war un den gant gwir abeg evit torfedoÃ¹ a genwir pe evit oberoÃ¹ kontrol da balioÃ¹ ha pennaennoÃ¹ ar BroadoÃ¹-Unanet.\nDen ebet ne vo tennet e vroadelezh digantaÃ± nag ar gwir da gemmaÃ± e vroadelezh diouzh c'hoant.\nGwir o deus ar wazed hag ar merc'hed adalek an oad da zimeziÃ±, ne vern o gouenn, o broadelezh, pe o relijion, da zimeziÃ± ha da sevel tiegezh. GwirioÃ¹ par zo dezho e-keÃ±ver an dimeziÃ±, e-pad ar briedelezh hag e-keÃ±ver an dibriediÃ±.\nNe c'hell bezaÃ± dimeziÃ± ebet hep asant gwir ha dieub an danvez-priedoÃ¹.\nPep den en deus gwir da vezaÃ± perc'henn e-unan pe a-gevret gant tud all.\nDen ebet ne vo tennet e berc'hentiezh digantaÃ± diouzh c'hoant.\nPep den en deus gwir da gaout frankiz ar soÃ±j, ar goustiaÃ±s hag ar relijion; er gwir-maÃ± emaÃ± ivez ar frankiz da gemmaÃ± e relijion pe e gredenn, hag ivez ar frankiz da ziskuliaÃ± e relijion pe e gredenn, eunan pe a-stroll, dirak an holl pe en-prevez, dre ar c'helenn, an oberoÃ¹, an azeulerezh pe al liderezh.\nPep hini en deus gwir d'ar frankiz d'ober e veno ha d'en disklÃªriaÃ±, da lavarout eo gwir da chom hep bezaÃ± trubuilhet en abeg d'e vennozhioÃ¹, gwir da glask, da resev ha da skignaÃ± keleier ha mennozhioÃ¹, dre n'eus forzh pe zoare disklÃªriaÃ±, hep teurel pled ouzh an harzoÃ¹.\nPep den en deus gwir d'ar frankiz d'en em vodaÃ± ha d'en em gevreaÃ± e peoc'h.\nDen ne c'hell bezaÃ± rediet da vezaÃ± ezel eus ur gevredigezh.\nPep hini, par d'ar re al, en deus gwir da gaout kargoÃ¹ publik en e vro.\nYoul ar bobl eo diazez aotrouniezh ar galloud publik; disklÃªriet e vo ar youl-se e dilennadegoÃ¹ onest ha mareadek gant mouezhierezh an holl, dre baperennoÃ¹ kuzh pe dre zoareoÃ¹ mouezhiaÃ± kevatal o tiogeliÃ± frankiz ar vouezhiadeg.\nPep den, evel ezel eus ar gevredigezh, en deus gwir d'ar c'hedskor ha da gaout e walc'h eus ar gwirioÃ¹ armerzhel, kevredigezhel ha sevenadurel en deus ezhomm evit e zellezegezh ha diorroadur dinask e bersonelezh a-drugarez d'ar strivadeg vroadel ha d'ar c'henlabour etrevroadel, en ur zerc'hel kont eus aozadur ha pinvidigezh ar vro.\nPep den en deus gwir da labourat, da zibab al labour a gar, da gaout aozioÃ¹ labour reizh ha dereat, ha da vezaÃ± gwarezet diouzh an dilabour.\nAn neb a labour en deus gwir da vezaÃ± paeet reizh ha mat evit ma c'hellfe, eÃ± hag e diegezh, bevaÃ± en un doare a zere ouzh dellezegezh mab-den, ha mar deo ret ouzhpenn, da gaout gwarez kevredigezhel dre hentoÃ¹ all.\nPep den en deus gwir da sevel sindikadoÃ¹ pe da emezelaÃ± enno evit difenn e lazioÃ¹.\nPep hini en deus gwir da ziskuizhaÃ± ha da gaout lezir, da gaout un amzer-labour bevennet poellek ha vakaÃ±soÃ¹ mareadek paeet.\nPep den en deus gwir da gaout ul live-bevaÃ± dereat evit e yec'hed, e aezamant ha hini e diegezh da lavarout eo: boued, dilhad, lojeiz, skoazell ar vezegiezh hag ar servijoÃ¹ kevredigezhel zo ezhomm; gwir en deus ivez d'an diogelroez ma c'hoarvez dezhaÃ± bezaÃ± dilabour, klaÃ±v, mac'hagnet, instaÃ±vet, kozh, pe koll an tu da gaout peadra da vevaÃ± en desped dezhaÃ±.\nAr mammoÃ¹ hag ar vugale o deus gwir da gaout harp ha skoazell dreist an holl. An hol vugale, ganet eus tud dimezet pe dizimez, o devo ar emmes gwares kevredigezhel.\nPep den en deus gwir da gaout deskadurezh. Digoust e tle bezaÃ± an deskadurezh, da vihanaÃ± an deskadurezh kentaÃ± ha diazez. Ret ha dleet eo ar gelennadurezh kentaÃ±. D'an holl e tle bezaÃ± kinniget ar gelennadurezh teknikel ha micherel, d'an holl e vo roet tu d'ober studioÃ¹ uhel hervez o dellid.\nPal an deskadurezh eo diorren personelezh mab-den ha lakaat doujaÃ± muioc'h gwirioÃ¹ mab-den hag ar frankizioÃ¹ diazez. Drezi e klaskor kreskiÃ± ar c'hengompren, an habaskted hag ar vignoniezh etre an holl vroadoÃ¹ hag an holl strolladoÃ¹ a ouenn pe a relijion disheÃ±vel, hag ivez kas war-raok obererezh ar BroadoÃ¹-Unanet evit derc'hel ar peoc'h.\nAn tadoÃ¹ ha mammoÃ¹, da gentaÃ±, o deus gwir da zibab an doare deskadurezh a vo roet d'o bugale.\nPep hini en deus gwir da gemer perzh evel a gar e buhez sevenadurel ar gumuniezh, da gaout dudi gant an arzoÃ¹, da gemer perzh en araokadeg ar skiantoÃ¹ ha da gaout e lod eus ar madoÃ¹ degaset ganti.\nPep den en deus gwir da gaout e lazioÃ¹ speredel ha danvezel deuet diwar an oberennoÃ¹ skiantel, lennegel pe arzel savet gantaÃ±.\nPep hini en deus gwir e renfe un urzh kevredigezhel hag etrevroadel a c'hellfe bezaÃ± peursevenet enni ar gwirioÃ¹ ha frankizioÃ¹ embannet en DisklÃªriadur-maÃ±.\nPep den en deus dleadoÃ¹ e-keÃ±ver ar gevredigezh, al lec'h nemetaÃ± ma c'hell peurziorren e bersonelezh en he frankiz.\nEn e wirioÃ¹ hagen e frankiz ne c'hell pep hini bezaÃ± bevennet nemet gant al lezenn ha nemet evit diogeliÃ± ma vo anavezet ha doujet gwirioÃ¹ ha frankizioÃ¹ ar re all hag evit klotaÃ± gant ezhommoÃ¹ reizh ar vuhezegezh, an urzh publik, hag aezamant an holl en ur gevredigezh demokratel.\nAr gwirioÃ¹ ha frankizioÃ¹-maÃ± ne c'hellor, war zigarez ebet, ober ganto a-enep da balioÃ¹ ha pennaennoÃ¹ ar BroadoÃ¹-Unanet.\nPennad ebet eus an DisklÃªriadur-maÃ± ne c'hello bezaÃ± komprenet evel pa rofe gwir d'ur Stad, d'ur strollad pe d'un den, da ober pe klask ober traoÃ¹ abenn distrujaÃ± ar gwirioÃ¹ hag ar frankizioÃ¹ embannet amaÃ±.


Firefox 8 e brezhoneg\nEmbannet eo bet Firefox 8 gant Mozilla d'an 8 a viz Du 2011.\nOuzhpenn TWITTER war boestad klask ar varrenn ostilhoù eo unan eus ar c'heweriusterioù pennañ evit an handelv-mañ. Emañ bremañ e-kichen Google, Klask pe Wikipedia. Drezi e vo tro d'an arveriaded klask war ar rouedad kevredadel diouzhtu. Siwazh, enkorfet eo bet ar c'heweriuster-mañ evit ar saozneg, ar portugaleg, ar sloveneg hag ar japaneg hepken, ket evit ar brezhoneg evit poent.\nDinoet e vo an enlugelladoù pellgarget gant un trede ha diweredekaet e vint dre ziouer. Goulennet e vo digant an arveriaded hag e fello dezho gweredekaat pe get an enlugelladoù-mañ. Da wareziñ an arveriaded a-enep ar barrennoù ostilhoù aloubek e talv ar c'heweriuster-mañ.\nKeweriusterioù all ez eus, en o zouez :\nGant Firefox 8 e c'hallit kargañ ivinelloù diouzh ho c'hoant, pezh a herreka atoriñ ar prenestroù gant kalz ivinelloù. Kavet e vez an dibarzh-mañ dre : Dibarzhioù/Gwellvezioù Firefox war ivinell Hollek.\nE-touez ar re gentañ o doa kinniget ar skouerieg WebGL (Web Graphics Library) e oa Mozilla. Ar skouerieg WebGL a ro tro d'al lec'hiennoù ha d'an arloadoù Web skrammañ kevregadoù 3M gant herrekadur an dafar, ha n'eus ket ezhomm staliañ meziantoù trede. Bremañ e vez skoret ar galvezouriezh CORS (Cross-Origin Resource Sharing) a ro tro da baotred an diorren kargañ gwiadezhioù mod WebGL o tont eus domanioù all gant un doare diarvar. Kit da welout al lec'hienn a-zivout Google MapsGL (maps.google.com) ha gwelit kartennoù 3M war Firefox.\nGant ar c'heweriusterioù nevez lakaet e Firefox evit Android e vez an arveriaded ar vistri war o doareoù d'ober gant Internet gant ho pellgomzerioù hezouk. Gant keweriuster ar ger-tremen pennañ e vez gwarezet anvioù an arveriaded hag o gerioù tremen enrollet ganeoc'h. Gwarezet e vo diogelroez ho stlennoù ha pa vefe prestet ho pellgomzer pe kollet zoken.\nGant an arveriaded e vez ouzhpennet arlunioù, gant un doare aes, war ho skramm degemer, evit al lec'hiennoù hag arloadoù Web a zo war o sinedoù.\nPellgarget e vez an handelv 8 diwar ar bajennad amañ pe hizivaet e vez ho handelv 7 (pe 6) dre al lañser Skoazell/A-zivout Firefox.


Plouyann - Wikipedia\nPlouyann a oa ur gumun eus Bro Dreger, e departamant Penn-ar-Bed, e Gwalarn Breizh.\nN'ouzer ket hag-eñ e tennfe hec'h anv diouzh ur Yann dianavez, pe diouzh an abostol Yann.\nE-touez ar parrezioù kentañ savet er VIvet kantved e voe, e tisrannas diouti e-pad ar Grennamzer parrezioù Sant-Melani ha Sant-Vazhev a savas gant parrez Sant-Martin, disrannet diouzh parrez Taole (he defe gallet bezañ anvet *Gwitaole), kêr Montroulez.\nDekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant Lanlay, person, ha Roussel, kure .\nEil brezel-bed: implijet e voe nijva Plouyann gant al Luftwaffe (aerlu alaman) . Bombezet e voe gant ar Royal Air Force en noz etre ar 17 hag an 18 a viz Gouhere ha d'ar 14 a viz Eost 1940 . D'ar 26 a viz Gwengolo 1942 e voe bombezet an nijva gant nijerezioù bombeziñ B-17 gwarezet gant nijerezioù emgann P-38 eus an USAAF .\nE 1959 e voe staget Plouyann ouzh Montroulez.\nAn Dourdu a ra ar vevenn etre Plouezoc'h ha Plouyann-Montroulez.\nFrançois Scornet, bet barnet d'ar marv ha fuzuilhet e Jerzenez gant an nazied d'ar 17 a viz Meurzh 1941, e-pad an Eil brezel-bed.\nCharles Cornic du Chesne, marc'hadour ha kourser breizhat, 5 a viz Gwengolo 1731.\nCharles Cornic du Chesne, marc'hadour ha kourser breizhat, 12 a viz Gwengolo 1809.\nAdtapet diwar « https://br.wikipedia.org/w/index.php?title=Plouyann&oldid=1779063 »\nKemmoù diwezhañ degaset d'ar bajenn-mañ d'an 29 Kzu 2017, da 17:38.


02 Dec 2006 - 06 Aug 2019\nDAO - Deskiñ brezhoneg d'An Oadurien\nFrançais | Brezhoneg\nPiv zo e D.A.O. ?\nForom ar gelennerien\nPoelladennoù en linenn\nD’an 9 a viz Kerzu e vo kinniget un devezh stummañ gant DAO e kreizenn Amzer Nevez e Plañvour (56). Tro a vo d’ar gelennerien gwelet penaos liammañ c’hoariva ha kentelioù brezhoneg d’an dud deuet gant Fanny Chauffin, bezprezidantez C’hoariva\nDeskiñ brezhoneg e fin ar sizhun\nTu zo da zeskiñ brezhoneg gant stajoù kinniget en dibennoù-sizhun e Plijidi, Naoned, Roazhon, Karaez, Pariz... Kit da welet listenn ar stajoù\nStummadur D.A.O. e Pariz\nD’an 9 ha 10 a viz Kerzu e vo kinniget un devezh-hanter stummañ gant DAO e Ti ar Vretoned e Pariz. Tro a vo d’ar gelennerien brezhoneg d’an dud deuet gwelet diazezoù ar vicher, implij an hentenn Oulpan ha deskiñ c’hoarioù pedagogel gant Tudual Karluer.\nDiwar intrudu burev Kuzul Sevenadurel Breizh e oa bet lañset ar mennozh bodañ evit ar wech kentañ ar frammoù kelenn evit an dud deuet e 1996. Da heul un nebeud emvodoù labour ha divizoù e oa bet sammet gant Ofis Ar Brezhoneg aozadur ar framm a zo deuet da vezañ Deskiñ d’An Oadourien, krouet e 2001.\nD.A.O. a zo he falioù sikour an deskidi, ar gelennerien hag an aozadurioù dre ziorren an eskemm etrezo, micherelaat ar c’helenn brezhoneg d’an dud deuet ha lakaat ar c’helenn-se war-wel, kinnig ur stummadur d’ar gelennerien, resisaat palioù bep bloavezh-skol, brudañ ar stajoù brezhoneg, titouriñ an deskidi war al lec’hioù a ginnig ur stummadur war ar yezh...\nPal D.A.O. n’eo ket lakaat an holl aozadurioù war ar memes patrom. Pep a spered hag a zoare d’ober zo gant ar c’hevredigezhioù ha ret eo mirout al liesseurted-se. E-keñver tachennoù zo eo pouezus koulskoude mont war-raok evit unvaniñ anezho : kaout ur programm boutin, kaout prizioù tost a-walc’h etre an aozadurioù da skouer.\nAr stummadur war ar brezhoneg an tostañ deoc’h ! : pellgargañ listennad an aozadurioù kelenn\nMont e darempred : dao.breizh@wanadoo.fr\n6 plasenn Gwirioù Mab-den 29270 Karaez Pgz/Tél : 02.98.99.94.24 dao.breizh@wanadoo.fr


Buhez ar Sent/1894/Gouenou - Wikimammenn\nBuhez ar Sent/1894/Gouenou\n◄ Raphael Gouenou Alor, Alan hag Evarist ►\nar pemped var ’nn ugent a viz here\nSANT GOUENOU, ESKOP\nAr zant-ma a ioa ganet e Bro-Zaoz a dud a lignez huel hag a zoujans Doue. Ne oa c’hoaz nemed eur c’hrouadur pa gollaz he vamm, ha d’ann oad a drivac’h vloaz e treuzaz ar mor evit dont da Vreiz-Izel asambles gant sant Tugdon, he dad, sant Majan, he vreur, ha santez Tugdona, he c’hoar.\nO veza erruet ho fevar e Brest, Tugdona a ieaz da eur gouent a ioa dija d’ann ampoent e Lokournan-Ar-Fank, hag ann tri all a glaskaz peb hini anezho eur plas distro bennag da ober ho ermitach. Tugdon en em dennaz e kostez Guipavas, Majan e kostez Plougin, ha Gouenou enn eur c’hoat hag a ioa eul leo hanter dioc’h Brest e tu ann Hanter-Noz.\nEr c’hoat-ma e tremene he holl amzer o pedi Doue hag o kastiza he gorf dre ar iun hag a bep seurt pinijennou, heb beza anavezet gant den. Mes, eunn devez, ar c’hount Konomor a erruaz gant he ermitach, a greiz m’edo o chaseal, hag a c’houlennaz outhan piou oa, euz a be leac’h e teue ha petra a rea eno. Gouenou a respountaz a boent da boent da c’houlennou ar c’hount, hag hema a oue dioc’h-tu leun a istim hag a respet evithan.\nKerkent ar brud euz ann ermit santel a redaz dre gement korn a ioa er vro, hag eur maread tud iaouank a c’hoanteaz kemeret skouer diouthan ha beva enn he goumpagnunez. Neuze e c’houlennaz digant Konomor plas da zevel eur gouent evit loja ann dud iaouank-se, hag ar c’hount a roaz d’ezhan kement a zouar hag a c’hellje da gloza enn eunn devez. Gouenou, leun a fizians e Doue, en em lakeaz raktal da vale a hed hag a dreuz ar c’hoat, enn eur dreina eur forc’h var he lerc’h, hag a benn eunn heur en doa great eur c’hae pe eur c’hleuz karre hag en devoa eul leo hanter a dro : ar c’hae pe ar c’hleuz a zave anezhan he-unan dre ma pourmene ar Zant he forc’h.\nAr mirakl-ma a lakeaz Konomor da ober muioc’h-mui a stad euz a C’houenou. Gelver a eure labourerien a bep tu da zevel ar gouent, hag ho faea a reaz he-unan. Ar Zant, dioc’h he gostez, a iea da glask boued d’ezho d’ar c’heriadennou tosta rak evit c’hoaz n’en doa netra enn he gloz. Hogen, eunn droiad e c’houlennaz leaz kaoulet digant eur c’hreg, hag houma a respountaz n’e devoa ket. « — C’hoant lavaret gevier oc’h euz, eme C'houenou enn eur vouzc’hoarzin ; mes ar virionez a livirit heb he c’houzout. C’houi zonj d’ehoc’h kaout leaz kaoulet enn ho ti, ha padal n’oc’h euz mui. »\nPa oue deuet ar Zant kuit, ar c’hreg-se a zigoraz buhan armel al leaz : Allaz ! ar c’haouled a ioa chenchet e bili. Ar vaouez geaz a ziredaz raktal da zigas ar bili-ze da C’houenou enn eur c’houlenn pardoun, hag ar Zant a roaz d’ezhi he vennoz.\nPa oue echu ar gouent, Gouenou a ieaz di da jom gant ann dud iaouank o doa kemeret anezhan da vestr, ha goudeze e poaniaz heb ehana, ken dre he gomzou, ken dre he oberiou, da hencha ann dud iaouank-ma da erruout enn huela pazenn euz ar zantelez. Diouall a rea dreist peb tra na vije gellet biken diskredi varnho netra kountrol d’ar burete, hag abalamour da ze e tifennaz ouz ar merc’hed lakaat ho zreid er c’hloz el leac’h m’edo ar gouent : d’ann iliz hebken o doa kounje da vont.\nEtre daou e varvaz sant Hoardon, eskop Leon, ha sant Gouenou a oue choazet evit delc’her he blas. Ebarz er garg-se e oue adarre eur skouer euz ann holl vertuziou a dle eunn eskop da gaout. Aketuz oa da gelenn he bobl ha d’he vizita, ha ne esperne nag he boan nag he amzer evit pourvei da holl ezommou ann eneou a ioa fiziet ennhan.\nPevar bloaz var’nn ugent a ioa ma c’houarne he eskopti gant eur furnez vraz pa c’hoanteaz mont da Gemperle da velet sant Korbazius. Ar zant-ma a ioa neuze o sevel eur gouent nevez, ha Gouenou, o veza sellet piz ouz labour ar vansounerien, ne oue ket evit miret da lavaret n’oa ket ker brao ar gouent-se hag ann hini a ioa bet savet evithan e kichen Brest. Ar mestr mansouner a glevaz ann dra-ze, ha raktal e kemeraz kement a voarizi ouz ar Zant ma lezaz he vorzol da goueza varnhan.\nAr morzol a zankaz e penn Gouenou betek he empenn, ha prest goude e varvaz leun a veritou, d’ar 25 a viz here euz ar bloaz 675. He gorf a oue enterret e Kemperle ; mes divezatoc’h e oue digaset da Leon. — El leac’h m’edo guech all he ermitach, eul leo hanter dioc’h Brest, ez euz brema eur bourg hag eunn iliz koant hag a zoug he hano, hag enn iliz-ma e virer c’hoaz hirio unan euz he vizied enn eur voest arc’hant.\nNa divar benn pegen nebeut a dra e krog ar voarizi er galoun, ha peger braz torfejou ne laka ket ann den da ober dre eunn taol buhanegez ! Bezit eta bepred var evez gant aoun na veac’h trec’het gant eunn tech ker fall, gant eunn tech hag a zo bet kiriek da gement a zrouk ha da varo kement a dud azalek Kain betek sant Gouenou, hag azalek sant Gouenou betek hon amzer-ni.\nAdtapet diwar « https://br.wikisource.org/w/index.php?title=Buhez_ar_Sent/1894/Gouenou&oldid=30758 »\nKemmoù diwezhañ degaset d'ar bajenn-mañ d'an 20 Gen 2012, da 22:43.


Gouren - Kinnig | Fédération de Gouren\nUr sport a reer war-sav hepken eo ar gouren. Ar pal a zo merkañ ul lamm, da lâret eo lakaat e genseurt da gouezhañ war e gein (ar plankennoù-skoaz war al leur).\nAr c’hourenerien a dab krog e roched egile/eben gant o daouarn, a-us d'ar gouriz (pe er gouriz). Gant o divc’harr e c’hellont klask falc’hat, kaeañ, skubañ pe c’hoazh ober ur c’hliked, da lâret eo puniñ e garr gant hini egile/eben. An tagañ gant an divc’harr a rank chom dalc'hmat dindan live ar gouriz.\nE-kerzh ur vannadenn e rank an argader teurel evezh da gouezh e genseurt a-benn gwareziñ anezhañ met ivez a-benn uhelaat e chañsoù da verkañ ur poent. Difennet eo ar feulster pa vefe dre gorf (taolioù, krougañ mod pe vod...) pe dre gomz (kunujennoù...). Dinac’h ar c’hrog a zo difennet ivez, ur gourener a rank dalc'hmat argadiñ, enebargadiñ pe leuskel egile/eben argadiñ.\nLeañ a ra an holl c’hourenerien dirak an dredeoged a-raok stagañ ganti. En em renkañ a reont e div golonnenn. O brec’h dehoù a zo pleget a-geñver o skoaz e-serr ma vez distaget al le, e brezhoneg da gentañ, e galleg da eil.Erfin, briata a reont ar c’henseurt a-dal dezho.\nAl le e brezhoneg\nAl le e galleg\nAn disoc’hoù (adalek an hini uhelañ)\nLamm : ar gwellañ disoc’h er gouren. Reiñ a ra an trec’h diouzhtu, evel an ippon er judo pe ar KO er boks. Kouezh war ar c’hein gant an divskoaz (plankennoù-skoaz) o touch al leur a-raok peurrest ar c’horf pe korf egile/eben.\nKostin : disoc’h tostik-tost ouzh al lamm met gant ur plankenn-skoaz hepken o touch al leur a-raok ar peurrest.\nKein : disoc’h tost ouzh ar c’hostin, ur c’houezh war traoñ ar c’hein pe war ar c’hein hag ar feskennoù war-an-dro da souer.\nNetra : kouezh hep disoc’h ebet.\nDifennet eo ar feulster mod pe vod. Difennet eo skeiñ gant egile/eben, lakaat gwask war ur c’henvell, krougañ... Un taol gouren mestroniet fall a c’hell bezañ kastizet ma laka egile/eben en dañjer. Difennet groñs eo ivez an disterañ feulster dre gomz, pa vefe ouzh egile/eben pe ouzh un tredeog.\nDifennet eo dinac’h ar c’hrogad : n’eus ket da virout ouzh egile/eben da dostaat, o stegnañ an divvrec’h pe o stankañ gant ar penn, o diboulzañ gant an divc’harr pe an divrec’h, pe c’hoazh o chom en un emlakadur difenn e-pad re bell. E-kerzh ur vannadenn, ur gourenera laka an divrec’h war al leur da gentañ evit mirout ouzh ur poent da vezañ merket a vez kastizet.\nDiwall : Un evezhiadenn eo traken, hep efed war disoc’h ar c’hrogad. Peurliesañ e vez roet a-raok ma vije roet ur « fazi ».\nFazi : roet e vez da heul ur fazi bennak. Tri « fazi » a zo par d’ur « fazi bras » ha da goll ar c’hrogad.\nPoent : roet e vez pa resever un eil fazi. Par eo d’ar c’hostin tamm-pe-damm, met ma vez rampo e vo ar poent just un tammig uheloc’h.\nFazi bras : kollet eo ar c’hrogad pa daper ur fazi bras, da lâret eo 3 fazi.\nDivrud : distalvoud deus ar genstrivadeg a-bezh. Roet e vez evit ur fazi grevus pe un emzalc’h dizoujus da vat.\nMont-en-dro ur c’hrogad\nPa vez embannet o anv e teu an daou c’hourener war al leur emgann (palenn pe brenn-heskenn diouzh m’eo ar goañv pe an hañv). Ober a ra neuze an dredeoged war o zro : gwiriañ o identelezh ha stad o dilhad, ha reiñ dezho ul lienenn ruz pe wer da lakaat tro-dro d'o ufern a-benn o disheñvelaat. Goulenn a ra neuze an tredeog kreiz « Prest oc'h ? » evit m'en em lakafe an daou c'hourener e kreiz al leur emgann ha ma briatafent a-raok kregiñ. Kregiñ a ra ar c'hrogad pa embann an tredeog kreiz « Krogit ! », ha goude bezañ bet stardet dorn egile/eben. Goude pep kouezh e starder an dorn en-dro, evit diskouez e toujer ouzh al le. Ma erru ar c'hourenerien re dost ouzh bord al leurenn emgann, an dredeoged a embann « E kreiz ». Paouez a rank ar c'hourenerien diouzhtu hag adkregiñ e kreiz al leurenn.\nNe vern pe tredeog a c'hell paouez ar c'hrogad pa fell dezhañ oc'h embann « Ehan » (evit gourizañ mat ar roched en-dro da skouer). Echuiñ a ra ar c'hrogad kerkent hag embannet « Dibenn » gant an tredeog e-karg eus ar padventer. Ma vez rampo a-fed kostinoù ha poentoù etre ar c'hourenerien e vo un « astenn », goude un troc'hig. E fin an astenn e vez dalc'het kont deus an niver a fazioù ha keinoù merket. Ma vez rampo c'hoazh e vo kemeret un « Diviz ». Pep tredeog a vot, dre guzh eus ar re all, evit ar gourener aet ar maout gantañ/ganti hervezhañ : gwer, ruz pe c'hoazh gwenn (= rampo). Ma ne sav ket a-du war gwer pe ruz daou dredeog da nebeutañ e vo neuze ur mod diwezhañ da zispartiañ ar c'hourenerien : ar « C'houezh ». Ar gourener kentañ da lakaat egile/eben da gouezhañ davet ar c'hein dre un taol gouren a vez trec'h.Echuiñ a ra ar c'hrogad gant kemen anv ar gourener trec'h hag ur vriatadenn etre an daou genseurt.


An Dasson 77\nDeiziad an embannadur : 26/06/2013\nDiv wezh bep blez e kinnig deoc’h ur bareig ag ar gevredigezh Kerlenn Sten Kidna danvez fonnus ha liessort en he c’helaouenn An Dasson. Niverennoù a zo bet graet èl-se àr gumunioù bro an Alre èl Lokmariakaer (niv. 72) ha Pleuwigner nevez zo (niv. 76), pe c’hoazh àr demoù èl kontadennoù ar vro (niv. 73, ur bladenn geti), an toponimiezh (niv. 74), ar c’hreoleg (niv. 75), ha c’hoazh.\nEn niverenn nevez-flamm-mañ, titlet Troioù ha distroioù, e veoc’h kaset da heul David ar Rouz, troour anezhoñ, dre soñjoù ha beajoù liessort. Goude an atersadenn kaset get Kristian Le Meut ha Patrick Drean e c’helloc’h neuze lenn :\nur pennad-skrid a-ziàr an troiñ, e vicher gentañ ha danvez e brederi a-c’houde gwerso ivez : petra eo ? penaos e c’hell bout talvoudus evit ar re hag a faot dezhe gober get yezhoù èl ar brezhoneg ? ha goulennoù (ha respontoù !) interesus arall.\nun deskrivadenn a Vro Valensia e Spagn, p’en deus an aozour darempredet stank ar vro-se ha desket neuze ur yoc’h traoù diàr he fenn : ar vro dre vras, he sevenadur ha liammoù get hor bro-ni en deus lakaet àr-wel er pennad-skrid-mañ.\nun destenn a-ziàr buhez Sant Visant Ferrer  ganet e Valensia e 1350 ha marvet e Gwened e 1419  hag a c’heller kavet e iliz-veur Gwened, troet e katalaneg ha bremañ e brezhoneg evit An Dasson.\nur pennad-skrid a-ziàr ar speredelezh hag ar liamm a c’heller amprouiñ get ar brezhoneg : e gwirionez e vez implijet ar brezhoneg en un endro divyezhek (d’ar bihanañ) ha gellet a ra sikour get Yann brezhonegour en e vuhez pemdez anavet istor ar yezh hag e zoberioù dezhoñ e-unan.\nun danevell skrivet blezadoù zo ha bet priziet get ar gevredigezh Kentelioù an Noz en Naoned da geñver ur genstrivadeg aozet get ar skolidi : awenet e oa bet get un enezenn vrudet du-mañ.\nÈl kustum a-c’houde mand eo bet implijet get ar Gerlenn, ema bet talvoudekaet ar skridoù get Olivier Berson, duac’h da sevel maketennoù brav d’an niverennoù, an eil àr-lerc’h eben.\nNiverenn 77 An Dasson : 70 pajenn. 8 EUR an tamm (10 EUR dre lizher).\nAn Dasson 77 - aperçu


25 bloaz eo Fatma. Setu 17 vloaz 'zo emañ o vevañ er Frañs. Ar gumuniezh turk el lec'h m’emañ o chom e Gwened a zo kreñv ha kengret. Fatma a fell dezhi bezañ emren met klasket e vez herzel outi gant ar re all. Penaos kaout ur (...)


Gouel an Dreinded hag unnegved sizunvez war ar bloaz (C) - Le Diocèse de Quimper et Léon\nAccueil - Gouel an Dreinded hag unnegved sizunvez war ar bloaz (C)\nGouel an Dreinded hag unnegved sizunvez war ar bloaz (C)\nEuz an 12 d’an 18 a viz Mezeven 2022\nYn 16, 12-15 (C)\n12 « Kalz a draou am-eus c’hoaz da lavared deoh, med n’oh ket evid dougenn anezo bremañ. 13 Pa zeuio ar Spered a Wirionez, e viot renet gantañ er wirionez penn-da-benn, rag ar péz a lavaro ne zeuio ket anezañ, med ar péz e-nevo klevet e vo lavaret deoh gantañ ; hag ar péz a zo da zond a vo zisklêriet deoh gantañ. 14 Gloar a roio din, rag kemer a raio euz ar péz a zo din, evid disklêria anezañ deoh. 15 Kement a zo e kerz an Tad a zo din-me ; setu perag em-eus lavaret deoh e tigemero ar Spered euz ar péz a zo din evid disklêria anezañ deoh ».\nGwener 17 a viz Mezeven


Pajenn:Caer - Pevar Aviel.djvu/66 - Wikimammenn\nPajenn:Caer - Pevar Aviel.djvu/66\nJesus a lavaras d'ezhan : « Kea, da vab a zo leun a vuez. » An den-ze a gredas er gomz a lavaras Jesus d'ezhan, hag ez eas kuit. Hogen, pa ziskenne da Gapharnaum, he jervicherien a deuas d'hen diambroug hag a roas kelou d'ezhan oa pare he vab. Goulen a rea outho an heur ma velleas he vab. Lavaret a rejont d'ezhan : « Deac'h d'ar zeizvet heur, da eun heur goude creiz-deiz, an derzien a guiteas anezhan. » An tad a anavezas oa d'an heur-ze e lavaras Jesus d'ezhan : « Da vab a zo leun a vuez. » Hag e credas, hèn hag he famill a bez.\nHennez eo an eil burzud a reas Jesus e Cana, pa zistroas euz ar Judee d'ar Galilee.\nDont a reas ive da Nazareth, el leac'h m'oa bet maget, ha da zeiz ar Sabbat, pe ar zadorn, deiz an ehan hag ar beden evit ar Jusevien, ez eas er synagog hervez he gustum. Sevel a reas da lenn, hag e oue kinniget d'ezhan levr ar prophet Isaias.  Ractal ma tirollas al levr (levriou ar boblou coz, scrivet gant an dorn, a veze rollet) e couezas var al leac'h a ioa scrivet ennhan : « Spered an Aotrou a zo varnon : setu perag hen deus sacret ac'hanon gant oleo, casset ac'hanon da gemenn ar c'helou mad d'ar re baour, da barea an dud a zo rannet ho c'halon, da brezeg an dilivrans d'ar sclaved ha distro ar gueled d'ar re a zo dall, da lakaat e frankiz ar re a zo brevet, da embann bloavez a c'hras an Aotrou ha deiz ar justis. »\n↑ Hervez Philon, peb juseo a c'helle lenn ha displika ar Scritur er Synagog.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/66&oldid=123327 »


Ur garta sevenadurel nevez evit Breizh - Conseil culturel de Bretagne / Kuzul sevenadurel Breizh\nKentañ anaoudegezh ofisiel a-berzh ar Stad hag ouzhpenn-se evit ar 5 departamant, eo bet an (difrae) argerzh kendivizet-se “Stad / Rannvro / Departamantoù / Kêrioù bras ha kevredigezhioù ur skoazell a-bouez d’an obererezhioù kevredigezhel a veze soursiet outo, betek neuze, gant tud a youl vat nemetken. Roet en deus tro da gregiñ gant ur prantad nevez a c’hell pep hini ac’hanomp muzuliañ hiziv an deiz ar skog anezhañ war sevenadur Breizh, hag en un doare hollek war ar gevredigezh.\n30 vloaz ‘zo e oa dianav ar c’helenn divyezhek, an implijidi pad er c’hevredigezhioù, ar skoazelloù d’an embann, an divyezhegezh er panellerezh-hent… Abaoe eo bet gwelet ivez ar Rannvro o votiñ a-unvouezh ur steuñv politikerezh yezh, ar c’hêrioù o sinañ ar Garta « Ya d’ar brezhoneg », an emvodoù Rannvro ha departamant o votiñ gouestloù ha mennadoù evit adunvanidigezh Breizh, ha kement zo….\nGwelet eo bet ivez ar Stad o kadarnat ar c’henemglev etrevroadel evit al liesseurted sevenadurel, Kuzul Europa o reiñ lañs da Garta Europa ar yezhoù rannvro pe vinorezhel hag unvaniezh Europa o tegemer Karta ar Gwirioù diazez.\nEn em droet eo bed ar sevenadur a galz, dre berzh oberiantiz ha gwask an emsav kevredigezhel alies.\nMet war an hevelep tro ha daoust da skoazelloù gwirion ar Rannvro hag an departamantoù, daoust da zibaboù ar bolitikourien, e ranker lakaat splann pegen diaes eo lakaat ar pennaennoù da zont da zont da wir.\nWar ar pemdez e kendalc’h sevenadur Breizh da vevañ\nSparloù dogmatek ar Stad (nac’h enbarzhañ ar c’helenn dre soubidigezh en deskadurezh stad, nac’h Kadarnaat Karta Europa ar yezhoù rannvro ha bihanniver), ar pezh a lez an nor digor frank da zibaboù untuek ar velestradurezh hag a redi ac’hanomp d’en em gannañ dalc’hmat evit kement klas divyezhek a fell deomp digeriñ, pe kement skol Diwan nevez.\nDiouer a radio hag a TV brezhoneg (dellezek da vezañ graet anezho “radio ha TV brezhoneg” o c’holoiñ ar 5 departamant)…\nNac’h ur referendom divizet war al lec’h diwar-benn kudenn adunvanidigezh Breizh, ha kement ‘zo...\nPolitikerezh parizian ar salioù broadel a nac’h reiñ plas d’hon arzourien\nHa kement ‘zo.\nA-bouez bras eo mont war-raok gant un tennad nevez.\nTremen eus ar mareadek d’ar frammadurel\nTremen eus labour ar c’hevredigezhioù a-youl vat da youl ur gwir servij publik doujus d’ar glad, d’an identelezhioù ha d’ar goulenn sokial.\nHiziv an deiz e chom tachennoù a-bezh ne vezont tamm ebet, pe nebeut-tre, pe ket a-walc’h, graet war o zro gant ar c’hevredigezhioù hag a ra diouer d’ar remziadoù nevez o lemel diganto o gwirioù diazez : ar gwir d’o sevenadur.\nSetu perak e kred ar C’huzul sevenadurel, hag eñ framm ganet eus Karta 1977, eo e zever da c'hervel adarre ar gevelerien eus 30 vloaz ’zo ha da ginnig irvi nevez evit an dazont.\nEvit frammañ ar gudenn hon eus prientet ur pezh diell preder a zo da vezañ sellet outañ evel ur brouilhed nemetken da binvidikaat, da zifaziañ, da wellaat…\nPellkargit raktres karta sevenadurel nevez e stumm .doc (e galleg)


Journal de Renaud Camus, mercredi 25 septembre 2019\ncréée le mercredi 25 septembre 2019, 19 h 43\nmodifiée le vendredi 13 mars 2020, 18 h 09Plieux, mercredi 25 septembre 2019, cinq heures et quart, l’après-midi.\nDe toutes les formes d’échanges avec les journalistes, ou de publication journalistique à votre sujet, la ~~~~~ ~~~~~~~~~~~~ ~~~~ ~~~ ~~~~~~ mixte, ~~~ ~~~~~~~~~~~~ ~~’~~~~~~~~ ~~~~~~~~~~~~~ ~~~ ~~’~~~~~~~~~~. ~~~ ~~~~~~~~~~~~ envoie toute une ~~~~~~~~~ ~~~ ~~~~~~~~~~, ~~~~~~~~~~~ ~~~ ~~~~~~~ ~~~~~~~~~~~~~~~~~~~, ~~~~~ ~~~ ~~~~~~~, ~~~ ~~’~~~~~~~~~~ ~~~~~ ~~~ ~~~~~~ ~~~~ ~~~~~~~~~, ~~~ ~~~~~~~~ ~~~ ~~~~ ~~~~, ~~~’~~~ ~~~~~~~~~~~ ~~~ ~~~~~~~~~ ~~~~~~~~ ou paragraphes de ~~~~~. ~~~~~ ~~~~ ~~~~~~~~~~~, ~~~~ ~~~~~~~~~ ~~~~~ ~~~~ ~~~~~~~ ~~~~~~~~~~~~~ ~~~ ~~~ ~~~~~~~~-~~~. ~~’~~~~ ~~~ ~~~~~~~~~~ ~~~ ~~~~~~~~~~ ~~~~~ ~~~’~~~~ ~~~ ~~~~~ ~~~ ~~~~~. ~~~~ ~~~~~~ ~~~~~~ italienne m’a fait ~~~~~~~~~ ~~~~ ~~~~~~ ~~~ douze ~~~~~~~~~~, ~~~~~~~~~~, ~~~ ~~~ ~~~~~~~ ~~~~ ~~~ ~~~~~~~~ ~~~~~~~~~ ~~~~~~ ~~~~~~~~~~~ ~~~~ ~~~ ~~~ ~~~~~~~~~~~ ; ~~~ ~~’~~ ~~~~~~ ~~~~ ~~~ ~~~~~~~~ — toujours un très ~~~~~~~~ ~~~~~~. ~~~ ~~~~~~~ ~~~ ~~~~~~~ ~~ ~~~~ ~~~~~~~~ ~~’~~~~~~~~~~-~~~~~~~. ~~~~~~ ~~~ ~~’~~~~~~ ~~~~ ~~~~~ ~~~ ~~~~~~~~~~~ ~~~~ ~~~~ ~~~~~~~~~~~ ~~~ ~~~ ~~~~~~~~~~~~~~~, ~~’~~~ ~~~~~ ~~’~~~~~~~~~~ ~~~~~ au sérieux et ~~~~ ~~~ ~~~~~~~~~ ~~~~~ ~~~ ~~~~ ~~~~~~ ~~~~~~~. ~~~~~~~~~~ ~~~~~ ~~~~~~ ~~~~~ ~~’~~~~~~~ ~~~ ~~~~~ ~~~~~~~~ ~~’~~ ~~~~~~ ~~~~~~ ~~~~~~ ~~~~~~~, ~~~ ~~~~~ ~~~~~~~~~~~ ~~~~~~~~~ ~~~~~~~~~ ~~~ ma prose, généralement ~~~~ ~~~~~~~~~, ~~~ ~~~~~~~~ ~~~~~ ~~~ travers.\nAinsi ~~~ ~~’~~~~~~ ~~~~ ~~~~~~~~ ~~~ ~~~’~~~~~~ ~~~~~~~ ~~ ~~~ ~~~~ ~~~ ~~~~~~~~~~~~~ ~~~~ ~~~~ ~~~~~~~~~~ — ~~~ ~~’~~~~~~~~~~~ ~~~ XVIIe chambre. Rien, répondais-je : ~~~ ~~~~~~~ ~~~~~~ ~~~~~~~~ ~~~ ~~’~~~~~~~~ ~~’~~~~~ ~~~~~~~~~ ~~~~ ~~~~ ~~~~~~, ~~~~~~~~’~~~~, ~~~~~ ~~~~ ~~~~~~~~~~ ~~~ ~~~~~~ ~~~~~~~~~~~~~, ~~~~ ~~~ ~~’~~~~~ ~~~~ ~~~~ ~~~~~~~~~~ ~~~~~~~~~~~~~~~~~, ~~~~~ ~~~ noble au temps ~~~ ~~~ ~~~~~~~~, ~~~ ~~~~ ~~~~ ~~~~~~~~~~ ~~~ ~~~~~~, ~~~~~ ~~~ ~~~~~~~~~~. ~~~ ~~~~ ~~~~~~~~, ~~~~ ~~~~~ ~~~~~~~~ ~~~ ~~~~~~~~~~~~~ ~~~~~~~ : ~~~~~~ ~~~~~~~~~ ~~~~ ~~~~~~~~~~, ~~~ ~~~~~~~, aujourd’hui, à ceux ~~~ ~~~ ~~~~~~~~, ~~~~~ ~~~ ~~~~~~~~~~~ ~~~~~~~~~~. ~~~ ~~~~~~ ~~~’~~~ ~~~~~~~ ~~~~~ ~~~~ ~~~~ ~~~ ~~’~~~~ ~~~~ ~~~~~~~~~~~ ~~~ ~~~~ ~~’~~~ ~~~~, ~~~ ~~~~~~~ écrit ; ~~~ que c’est évidemment ridicule.\nTout ~~~~ ~~~~~~ ~~~. ~~~~~~~~~ ~~~ ~~~~, ~~ ~~~ ~~~~~~~ ~~~~~~~, ~~~~~~ ~~~~~ ~~~~~ ~~~~~~~~ ~~~ ~~~~~ ~~~~~~~~~ ~~~~~ ~~~~~~~~~~~~~~, ~~~~~ ~~~~~~~~~~ ~~~~ ~~~ ~~~~~ ~~~ déperdition de sens, entre ~~~~~, ~~~ ~~~~~~~~~~ ~~~~ ~~~~ ~~~ ~~~~~ ~~~~~ ~~~~~. ~~~~~ ~~~~ ~~~~~~~~~~~~~ ~~~ ~~~~~~~~ ~~~~~~ ~~~~~~~-~~~~~~~ ~~~ ~~~~~~~-~~~~~~-~~~~-~~~~~ ~~~~~ ~~~~~. ~~~ ~~~~~~~~~~ ~~~~ ~~~~~ ~~~~~~~~ ~~~~~ ~~~~ cas, naturellement, par ~~’~~~~~~~~ ~~~~~~~~~~ ~~ ~~~~ ~~~~~~ ~~~ ~~~ ~~~~~~~ ~~~~~~~~~ ~~’~~~~~~ ~~~~, ~~~~~~ ~~~ ~~~~~ ~~~~~~-~~~~~~~~~. ~~~ ~~~~~~~~ ~~~~~ ~~~~~ ~~ ~~~~~ ~~~~~~~~ ~~ ~~~ ~~~~ ~~~~~~~~~~~, ~~~ d’abord à ne ~~~~ ~~~~~~~~~, ~~ ~~~ ~~~~ ~~~~~~~~, ~~ ~~~ ~~~~ ~~~~~. ~~’~~~~~~~~~ ~~~~ ~~~ ~~’~~~~ ~~~~~~~~ ~~~~~~~ ~~~. ~~~~ ~~~~~~~~~ ~~~~~ ~~~~ ~~~ ~~~~~ ~~~~~~ ~~~ ~~~~~, ~~~ tout ce qui ~~~~ ~~~~~~~~~~ ~~’~~~~ ~~~ ~~~ ~~~~~ ~~~~~~~~~~, ~~~ ~~~~~~ encore aggravée. ~~~~~ ~~~~~~~~ ~~’~~~~~~~~~~ ~~ ~~~~ ~~~~~~ ~~’~~~~~~~~~~~. ~~~~ ~~~~~ ~~~~~~~~ ~~ ~~~~~~~ ~~~ ~~~~~ ~~~~ ~~~~ unique matière précieuse, ~~~ ~~~~ ~~~~~ ~~~~~ ~~’~~~~~~~~~~~ ; ~~~ ~~~~~ ~~~ ~~~~~~ ~~~ ~~~~ ~~~~~~~ ~~’~~~~ ~~~~~ ~~~~ ~~~’~~~~ ~~~~~~~~ ~~~~~~~~~~~~, ~~~~ ~~~~~~~ ~~~ ~~~~~~ ~~~’~~~ ~~~~~ ~~~~~~~~~~~~~ ~~~~~~~ ~~~ tamis pour découvrir ~~’~~~ ~~~ ~~~ ~~~~~~~~ ~~~ ~~~ ~~~~~~, ~~~~~~ ~~~ ~~~~~~, ~~~~~ désirable.\nCeux ~~’~~~~~, ~~~~~ ~~~ ~~~ ~~’~~~ ~~~~~~~~ ~~~’~~~~~~, ~~~~~~~~ ~~~~~ ~~~~~~~~~~~~~~~ ~~~~~ ~~’~~~~~~~ : ~~~ château, ~~~ château-fort, la forteresse, ~~’~~~~ ~~~~~, ~~~~~~ ~~~~~~ ~~~ ~~’~~~~~~~~~~~~, ~~~ ~~~~~~~~~~~~~~, ~~~ ~~~~~~ ~~~ ~~~ ~~~ ~~~~~ ~~~ ~~’~~~~~~ ; ~~~ ~~~ ~~~~~~ ~~~~~~~~~ ~~~ l’invasion, ~~’~~~~~~ ~~~~~, ~~~ ~~~~~~~~~~~~ ~~~~~~~ : qu’est-ce qui pouvait ~~~~~ ~~~ ~~~~~~~ ~~~~~~~ ~~~~~~~~~~ ? ~~~~~~~~~~~~~~~ ~~~~ ~~~~~~~~~~ ~~~ ~~~~~~ ~~~~~~~~, ~~~~~ ~~~~~~~~~~~~~~, ~~~~~ ~~~~~~ ~~~~~ ~~~~~ ~~~~~~~~ ~~~~ ~~’~~~~~~ ~~~~~~~~~ ~~~~~~~~~~ ~~~ ~~~~~~~~~~~~ ~~~ ~~~~~~~~~~ germer que dans ~~’~~~~~~~ ~~’~~~ ~~~~, ~~’~~~ ~~~~~~~. ~~~ ~~~ ~~~~~ ~~~~~~ ~~~ ~~~~~ ~~~~~~~~ ~~~ ~~~~~~~~, ~~’~~~~~~~ ~~~~ ~~’~~~~ ~~~~~~ ~~~ mien.\nIl ~~ ~~ ~~~~~~~~~~, ~~~~~ ~~~~~~~~~ ~~~~~~~ ~~~~ choses, qu’en général ~~~~ ~~~~~ ~~~~~~~~~~~~~ ~~~~~~~~~, ~~~ ~~~~~ ~~~~~ ~~~ ~~~~~. ~~~~~ ~~’~~~~ ~~~ ~~~~~~~~~~, ~~~ ~~~~~ ~~~~~ ~~~’~~~~ ~~~ ~~~ ~~~~~~~~ ~~~~, ~~~~ ~~~ ~~~~~~~~~~~~~~~ ~~~~ ~~~ ~~~’~~~ leur dit parce ~~~~ ~~’~~~~ ~~~~~~ ~~~ ~~~~~~~~~~~ — ~~~~~~~, ~~~~~, ~~~~~~, ~~~~~~~~-~~~~~~~~~, ~~~ covenant, ~~~~~~~, ~~~~~~~~ ~~~~~~~, ~~~~~~~ ~~~~~~~~~, ~~~ ~~~~~~~~ ~~~~ ~~~ ~~~~~~~~ — ~~~~ ~~~~~ ~~~~~ ~~~~~~~~~~ et n’éveillent rien ~~~ ~~~~. ~~’~~~ ~~~~~~~~~ ~~~~~~ ~~~~ ~~~ ~~~~~ ~~~~ ~~~~~~~~~~~ ~~~ ~~~ ~~~~~~~~~~~~~~, ~~~ ~~~~~~~~~~ ~~~ ~~~ ~~~~~~~~~~~ ~~~~~~~~~ ~~~ ~~~~~~~~~~~~~~~, ~~’~~~~~~ l’écho. ~~~~~ ~~~~ ~~~ ~~~~~~~~~~~~~~ très déterminée, ce ~~~~ ~~~~ ~~~~~~~~ ~~~~~~~~ ~~~~ ~~~~~~~~~~ ~~~~~~~~~~~~ ~~~~~ ~~’~~~~ ~~~ ~~~ ~~~~~~~ ~~~ ~~~~~~~ ~~~~ ~~~~~~ ~~~ ~~~~~~~~~, ~~~~-~~~~~ ~~~ ~~~~~~~~~~~~~~. ~~~~~~ ~~~~~~ ~~~~~~~~~ ~~’~~~~ ~~~~ ~~~~~~~~~, quand les mots ~~~ ~~~~ ~~~~~ ~~~ ~~~~~ ~~~~ ~~~~~~~, ~~~~~ ~~~~~~~~~ ~~~ ~~~~~~~ ~~’~~~~~~~~~~~~~~ ~~~ ~~’~~~~~~~~~~~~, ~~’~~~~ ~~~~~~ ~~~ ~~~ ~~’~~~~~~ ~~~~~ dit.\nvoir l’entrée du mercredi 25 septembre 2019 et son image dans Le Jour ni l’Heure


Kristen Ha Kelenn Nikolas — KissKissBankBank\n@ Guiler-sur-Goyen, France\nKristen Nikolaz zo ur c'haner brezhonek evel ar re all en ur seurt. Kroget e oa gant ar festoù-noz 'lec'h ma teu milieroù a dud bep dibenn-sizhun da zañsal ouzh lusk ar sonerien pe ar ganerien kan-ha-diskan. Met disheñvel eo Kristen dre m'eo bet e-pad dek vloaz o foetañ bro. Eus Azia d'ar Maghreb en ur dremen dre Aostralia hag Indez, ar pezh en deus degaset dezhañ... Meer bekijken\nKristen Nikolaz zo ur c'haner brezhonek evel ar re all en ur seurt. Kroget e oa gant ar festoù-noz 'lec'h ma teu milieroù a dud bep dibenn-sizhun da zañsal ouzh lusk ar sonerien pe ar ganerien kan-ha-diskan. Met disheñvel eo Kristen dre m'eo bet e-pad dek vloaz o foetañ bro. Eus Azia d'ar Maghreb en ur dremen dre Aostralia hag Indez, ar pezh en deus degaset dezhañ sonerezhioù liesseurt en ur c'hortoz distreiñ "d'ar vro". Anavezet eo evit bezañ bet e Kern, Anjelica ha Duo gant Didier Dréau. An doare da ganañ evel ur gaw heson kennañ zo gantañ. Alies mat 'veze kavet war al leuren er bloaveziou 90 e gouel broadel ar brezhoneg, pe festou liesseurt. Tremenet eo ivez en un atersaden gant Korbel en park an Tabor. Ne vez ket gwellet ken alies bremañ war leurennou braz ar vro, en Erer Kozh pe gouelliou Kornouilhail pez a lak e followers da gavout hir o amzer ha da chilaou muioc'h-mui diouzh Jonny Holiday, pe Justin Beber.


Trede quevren - Ar pemzecvet Chabistr - Wikimammenn\nTrede quevren - Ar pemzecvet Chabistr\nYouen-Yan-Lois Derrien, 1779-1792 (?) (p. 230-237)\n◄ Ar pevarzecvet Chabistr. Var ar baourentez spirituel observet etouez ar binvidiguez Ar pemzecvet Chabistr. Penaus e ranquer pratica ar baourentez reel o chom cousgoude er binvidiguez reel ive Ar c’huezecvet Chabistr. Evit pratica ar binvidiguez a speret e creis ar baourentez reel ►\nAR Peinteur Parrasius a beintas ar bopl Athenien dre un invention speredus meurbet, oc’h e represanti eus a un natural bigarre ha variant, colerus, injust, inconstant, courtesius, truezus ha deboner, resolu, glorius, humbl, courachus ha cousgoude prest da quemeret an teac’h, ha quemense oll assambles : hoguen me, va Philotee, a garre lacat en ho calon ar binvidiguez hac ar baourentez ive assambles, ur sourci bras hac un disprigeanç bras assambles evit an traou temporal. Ho pezet mui a sourci da renta ho madou profitabl hac avantachus eguet n’o deveus tud ar bed. Livirit amâ din, Jardinerien ar Brincet vras ha ne d’int ii quet curiussoc’h ha diligeantoc’h da antrereni ha da orni ar jardinou pere o deveus e carg, eguet pa ve dezo o-unan vent ? mæs perac-se, nemet abalamour ma consideront ar jardinou-se evel jardinou Princet ha Rouanez, pe da re e tesiront en em renta agreabi dre ar servich mad-se ? Va Philotee, ar madou a so en hor possession ne de quet deomp int, Doue en deveus ii roet deomp evit o antreteni, hac a sell dezàn o rentemp avantachus ha profitabl, ha rac-se e reomp dezàn ur servich agreabl o caout sourci anezo. Hoguen ret eo eta e ve ur sourci difarant diouz an hini o deveus tud ar bed eus o madou; rac ne sourciont na ne labouront nemet abalamour dezo o-unan, ha ny a dle sourcial ha labourat abalamour da Zoue. Hac evel ma zeo ar garantez evidomp hon-unan ur garantez violant, leun a droublien hac a hast, evelse ivez ar sourci hon eus evidomp hon-unan, a so leun a droublien, a chagrin hac a inquietud ; hac er c’hontrol evel ma zeo ar garantez evit Doue ur garantez douç, pæsibl ha gratius, ar sourci pehini a sorti anezàn ivez, a so douç, pæsibl ha gratius peguement bennâc ma ve evit traou ar bed-mâ ve. Hor bezet eta ar sourci agreabl-mâ da gonservi ha memes da grisqui hor madou temporal, pa en em bresanto un occasion legitim bennâc a guemense, hac e quemēt ha ma permet gueneomp hor stad hac hor c’hondition ; rac Doue a sell dezàn e raemp evellen evit e garantez.\nQuirit ar beorien hac ar baourentez ; rac dre ar garantez-se e teuot da veza ur guir baour ; pa zeo guir penaus, evel a lavar ar Scritur, e teuomp da veza hènvel ouz an traou pere a gueromp. Ar garantez a rent hènvel ar re pere en em gar. Piou a so infirm, na doun-me infirm ive gantan, eme Sant Paul ? lavaret a alfe, piou a so paour, na doun-me paour ive gantan ? abalamour ma rea dezàn ar garantez beza hènvel ouz ar re a gare : mar quirit ar beorien eta, e viot gant guirionez participant eus o faourentez, ha paour eveldo. Hoguen mar quirit ar beorien en em guifit alies en o zouez, quemerit pligeadur o vont d’o guelet ha d’o bisita en o zy, en em antretenit ganto volontieramant, bezet joa gueneoc’h ii da dostaat ouzoc’h en Ilisou, er ruou, en hinchou hac eleac’h-all. Bezit paour a deod ganto o coms ganto evel unan eus o c’henseurt ; mæs bezit pinvidig a zaouarn, o tispartia dezo eus ho moyen evel pinvidicoc’h egueto.\nHa c’hui a euteur ober choaz davantaich, va Philotee ? n’en em gontantit quet da veza paour evel ar beorien, mæs bezit paourroc’h eguet ar beorien memes ; ha penaus quemense ? ar servicher a so disterroc’h eguet e Vestr ; en em rentit eta servicher, pe servicheres d’ar beorien ; iit d’o servicha en o gueleou, pa vezont clàn, me lavar gant ho taouarn propr ; bezit queguiner pe gueguineres dezo divar ho tispign hoc’h-unan ; goalc’hit ha fresquit o dillat deza. O Va Philotee, ar servich-se a so triomphantoc’h ha gloriussoc’h eguet ur Rouantelez. Ne allàn quet aoualc’h admira an ardeur pe gant hini e praticas St. Lois an avis-mâ, en pehini a ioa unan eus ar Rouanez vras a so bet dindan an heaul, hoguen me lavar ur Roue bras e peb fæçon : lies a veich e serviche ouz taul ar beorien pere a vague, ha casi bemdez e lequea tri ouz e daul e-unan, hac e tebre alies o demorant gant ur garantez pehini n’e devoa quer e far. Pa visitea hospitaliou an dud clàn, ar pez a rea lies a veich, en em lequea ordinal da servicha ar re pere o deveze an horripla clènvejou, evel ma zeo al lornez, ar chancr pe ar maletouich hac an seurt clènvejou-se ; ha quement servich a rente dezo, er grea e benn en noaz ha stouet var e zaoulin, o respeti Salver ar bed en o fersonaich, hac oc’h o cherissa gant ur garantez quen tener, evel a ouife ur vam douç da ober d’he c’hrouadur. Santes Elisabeth merc’h d’ar Roue a Hongrii en em gafe ordinal etouez ar beorien, hac evit he recrearion en em habille aviziou evel ur baourez emesq an Itroneset pere a veze gant-hi, en ur lavaret dezo, ma ven-me ur baoures, me en em visque evellen. O va Doue, Philotee gueaz, è a yoa paour ar Prins hac ar Brinces-mâ en o finvidiguez, ii a yoa ive pinvidig en o faourentez ! Eürus eo ar re a so paour er fæçon-mâ ; rac outo ec’h apparchant Rouantelez an Eê. Me am eus bet naon, ha c’hui hoc’h eus roet din da zibri : me am eus bet riou ha c’hui hoc’h eus va guisquet : deut eta da bossedi ar Rouantelez, pehini a so preparet evidoc’h abaoue commançamant ar bed, eme vezo ar Roue eus ar beorien hac eus ar Rouanez en e varnidiguez vras.\nNe deus nicun na erru gantan un occasion bennâc da gaout deffot ha manq eus a un dra ; aviziou ec’h erru en hon ty un den pehini a garremp hac a dleffemp da dreti ervat, ha n’hon eus quet neuse ar gommodite d’e ober ; hon dillat a fæçon so chomet un tu, hac hor be izom anezo un tu-all, eleac’h ma ve requis en em apparissa propr. C’hoarvout a ra e vez fall ar guin e vez goazzeat ar c’hic, ne vez quet mad ar bara pe an aman, pe ar souben. En em gaout a reer dre rancontr un tu bennâc, eleac’h ma vanc peb commodite, ne deus na guele mad, na cambr, na taul, na servich. Erfin eas aoualc’h eo caout alies izom eus a un dra bennâc, daoust peguer pinvidic ec’hallet beza, ha quemense eo beza paour en effet eus ar pez a vanq deomp : bezit contant eta, Philotee, eus ar rancontrou-se, acceptit-ii a galon vad, souffrit-ii gant joa. Pa erruo gueneoc’h inconvenianchou, perea zui d ho paourissaat cals pe nebeut, evel ma ra ar goual amser, an tan , ar reverdi, ur bloazvez toc’her, ul laeronci, ur proces, pe un inconveniant all bennâc evelse ; neuse eo ar guir occasion da bratica ar baourentez, o receo gant douçder ar c’hollou-se, hac oc’h en em resina gant patiantet ha gant fermete d’an appaourissamant-se.\nEsaü en em bresantas d’e dad gant e zaouarn goloet a vleo, ha Jacob a eureu toudememes, hoguen ec’his na doa quet ar bleo, pere a yoa var daouarn Jacob staguet ouz e groc’hen, mæs ouz e vanegou hepquen, e c’hallet lamet ar bleo-se hep e chloasa nac e guignat : mæs er c’hontrol evel ma zoa ar bleo, a yoa var daouarn Esaü, stag ouz e groc’hen, pehini a ioa blevoc naturelamant, ma falviset tenna ar bleo-se digantàn, e vise gloaset cals, en divise criet, hac e vise en em efforcet da zifen e vleo. Evelse ive pa vez stag hor moyen ouz hor c’halon, mar deu ar goal amser, pe al laer, pe ar chicaneur, pe ar bleiz, pe ar c’hlenvet pe un dra all da ziframma lot eus ar voyen-se digueneomp, pebez clemou ha murmurou, pebez inquietud hac impatiantet a vez gueneomp-ni ? mæs pa na vez stag hor madou nemet ouz ar sourci pehini a fell da Zoue hor be anezo, ha non pas ouz hor c’halon, mar o diframmer digueneomp, n’en em chagrinimp quet cousgoude na ne gollimp quet ar reposvan eus hor speret. Hounnez eo an difaranç a so etre an anevalet hac an dud e quenver o sae ; rac sae an anevalet a so stag ouz o c’hic, ha sae an dud ne dema nemet a ziouz o c’hic en hevelep-fæçon ma c’hellont he lamet hac he lacaat pa gueront.\nAdtapet diwar « https://br.wikisource.org/w/index.php?title=Trede_quevren_-_Ar_pemzecvet_Chabistr&oldid=127311 »\nKemmoù diwezhañ degaset d'ar bajenn-mañ d'an 9 Eos 2018, da 12:39.


Kasketenn - Wikipedia\nUr gasketenn a zo un tog graet pe e danvez gwiadet, pe e lêr, pe en ur materi kenaoz, ha dezhañ ul lerbenn da wareziñ an daoulagad diouzh an heol. Kar eo d'ar c'hepi douget en arme, met meur a seurt kasketenn zo, hag a zo bet, abaoe deroù hec'h istor.\nHorace Rawlins, golfer, en 1895\nStudierien e Tübingen war-dro 1831 gant o Biedermeiermützen.\nStudierezed eus an Inizi Faero.\nUr gasketenn vartolod.\nKasketenn gant logo Wikipedia.\nKasketenn mekaniker-tren e Finland.\n5 Broioù yen\nDont a ra ar ger brezhonek eus ar ger gallek "casquette", savet diwar ar ger "casque", tokarn. E saozneg e vez graet "cap" eus ur gasketenn met ivez eus pennwiskoù all hep lerbenn: koef, boned hag a bep seurt.\nChako er morlu gall en XIXvet kantved.\nPeurvuiañ e weler orin ar gasketenn a hiziv er chako a veze gant soudarded ar rejimantoù hungarat war varc'h en XIXvet kantved. Kemeret e voe ar chako en armeoù Buonaparte, ha brudet dre Europa. Abaoe ez eus bet implijet meur a seurt kasketenn en armeoù pe er polisoù pe er postoù pe e kompagnunezhioù trenioù, evel ul lodenn a-bouez eus al lifreoù.\nEvit ar bobl e veze graet kasketennoù plad, evit ar vicherourien ha labourerien ar maezoù. En Alamagn evel en Izelvroioù pe Lec'hlenn e veze gwisket ur gasketenn gant ar studierien en XIXvet kanved, en Alamagn e veze anvet Biedermeiermützen.\nKouer e Sikilia, gant e gasketenn anvet coppola.\nDeuet e oa da vezañ diouzh ar c'hiz adalek penn-kentañ an XIXvet kantved ha douget e veze gant ar vicherourien. Er bloavezhioù 1960 ha 1970 avat e oa aet e maez a c'hiz e Kornogeuropa, dre ma seblante bezañ doare diwar ar maez. Koulskoude e veze gwelet ur seurtkasketenn gant ar merc'hed, evel gant Diana Riggs, e The Avengers.\nDeuet eo en-dro ar gasketenn en e stumm stadunanat, evel gwisk-penn sportourien ar baseball pe ar golf, dre levezon ar filmoù stadunanat .\nHiziv e plij kentoc'h d'ar re yaouank ha d'ar sportourien gant he zres skañv hag aes.\nAr marc'hhouarner Fausto Coppi e kreiz.\nEr bloavezhioù 1950 ha 1960 e veze douget ur gasketenn gant ar varc'houarnerien a vicher, ha warni e veze skrivet anvioù ar c'hompagnunezhioù o goprae. Reolennoù nevez zo deuet er vicher, ret e vez lakaat ur pennwisk-gwarez bremañ, ha kuit ar gasketenn.\nEr broioù yen e weler kasketennoù gant divskouarnioù. Seurt kasketennoù zo bet gwelet en armeoù ivez.\nLincoln Beachy, karrnijer stadunanat, deroù ar bloavezhioù 1920.\nPoltred Charles de Gaulle e 1942. Kepi a vez graet eus ar seurt kasketenn ofiser, douget en arme c'hall.\nUr gasketenn e feltr, kalet, anvet Ascot cap e saozneg. A weled gant mondianed ar bloavezhioù 1920.\nAr c'hrikeder aostralian Sid Barnes gant e gasketenn kriked.\nKasketenn douget gant ur gwaz yaouank. Er bloavezhioù 1970 ha 1980, e Breizh, e veze liammet ar gasketenn ouzh tud war an oad diwar ar maez .\nKasketenn stadunanat, doare ar base-ball, anvet trucker hat e saozneg, dre ma vez douget gant bleinerien kamionoù, ha bruderezh warni peurvuiañ.\nAr jeneral stadunanat Nathan Farragut Twining dindan e gasketenn, hep tamm bruderezh warni.\nSoudard stadunanat (United States Army Rangers) gant e gasketenn labour.\nKasketenn arme an RDA er bloavezhioù 1960, dezho un divskouarn danvez.\nKasketenn ar skipailh base-ball Texas Tech Red Raiders.\nAdtapet diwar « https://br.wikipedia.org/w/index.php?title=Kasketenn&oldid=1935650 »\nKemm diwezhañ d'an 7 Gen 2022 da 09:47\nKemmoù diwezhañ degaset d'ar bajenn-mañ d'an 7 Gen 2022, da 09:47.


Ar parkoù hag al liorzhoù | Destination Coeur de Bretagne - Kalon Breizh\nHome / Ar parkoù hag al liorzhoù\nSot gant ar parkoù hag al liorzhoù ?\nE Kalon Breizh e veoc’h bamet gant kinnigoù a bep seurt.\nEus al liorzhig diseurt d’al liorzh wellentez, ul label deroet da zomani Trevare, ho po peadra da aozañ baleadennoù kaer e-mesk kamelia, kaouled, brousgwez troc’het ha plant all a ra pinvidigezh al liorzhoù e Kalon Breizh.\nPark domani Trevare\nMuioc’h a ditouroù diwar-benn liorzhoù park Trevare\nGwez ar bed en Uhelgoad\nArboretom Gwez ar bed, en Uhelgoad, e kreiz Menez Are, zo ul lec’h goustlet da vevliesseurted struzh er bed. War 22 hektar ez eus bet plantet 3 600 a wez hag a vrousgwez eus ar bevar c’hevandir, ur binvidigezh zibar an hini eo. War daou hentad e c’helloc’h bamiñ ouzh an dastumadoù rummataet dre o c’hevandir orin : Europa, Amerika ar Su, Azia, Oseani pe dre spesadoù plant : brug-roz, magnolia, derv, skav-gwrac’h, bodoù-roz, gwerje gwez-avaloù…\nPoerop, 29690 An Uhelgoad\nPgz : 06 79 69 20 98\nLec'hienn Internet : www.lesarbresdumondeauhuelgoat.fr\nPostel : mdormont@lesarbresdumondeauhuelgoat.fr\nLiorzh ar Wern Vras\nLiorzh a vremañ ar Wern Vras zo labelaet Liorzh zibar. Ur steudad pezhioù lerc’h-ouzh-lerc’h a ya d’he ober. En-dro d’ur maner kouer eus ar XVIIvet kantved, war un dachenn zigompez, en em led ul liorzh e-giz ur milendall. E pep lec’h eo bevennet ar pezhioù gant frammoù solut : kaelioù, gwaregoù, mogerigoù, stankelloù, rouedoù-orjal eeun pe kromm, savenn-were, metal pe betoñs livet, mein-c'hlas war sav, skilt, greunit. E pep lec’h ez eus brousgwez kizellet kaer e stummoù fetis, gwech strizh, gwech soupl, gwech bouloù simpl, gwech boudoù faltazius, gwech koumoul ha gwech mogerioù, taolioù, prenestroù.\nKrouet eo bet ar park gant Gael Boedec.\nDigor a Lun da Wener etre 9 eur vintin ha 3 eur d’enderv, war emgav hepken.\nPriz : 5 €. Digoust evit ar vugale. Difennet d’ar chas.\nLiorzh ar Wern Vras - 22480 Larruen\nPgz : 06 80 20 65 24\nLiorzh Kerwezhenneg zo un domani ec’hon 25 hektar anezhañ. Aozet eo bet en-dro da daou boull-dour ha gwelet a reer eno gwez ha brousgwez dibar, seurtadoù roz kozh, rouanezed-al-liorzhoù, plant bividik en o zouez un dastumad dibar a blant-dour hag a blant-ribl.\nFichet eo ar park gant kizelladurioù e-leizh ar pezh a zegas soñj eus pouez ar maen-glas e buhez Mêl-Karaez.\nDigor a-hed ar bloaz, mont e-barzh frank d’al liorzh.\nPgz : 02 96 29 02 72


Diwan - Audition de Diwan par la mission Castex : de l'intérêt, des interrogations et des inquiétudes\nDegemer > Audition-de-diwan-par-la-mission-castex-de-linteret-des-interrogations-et-des-inquietudes\nDiwan aterset evit ar gefridi Castex : interest, goulennoù ha nec’hamantoù\nEvel raktreset e oa bet dileuridi Diwan aterset gant ar gannaded Yannick Kerlogot ha Christophe Euzet d’ar Merc’her 23 a viz Even.\nMerzet hon eus e kaskont suraat dazont an hentennoù war verr ha krenn dermen met gwall strizh eo an hent evit se.\nPadal, souezhet-tre omp n’en deus ket ministr an Desdadurezh Stad roet an titouroù ret en un daore splann evit kaout evel se un dielfennadur fetis eus hon hentenn. N’o deus ket gellet ar gannaded na studiañ danevelloù ar bennensellerien, en o zouez an hini diwezhañ savet gant an aotrou Bernabé e 2019, na studiañ roadennoù stadegel ha sokial hor skolioù. Kement-mañ a ziskouez soñjoù ministr an Deskadurezh Stad hag a zlefe kentoc’h sikour ar gefridi aozet gant ar c’hentañ Ministr.\nGortoz a raemp un tamm habaskted, siwazh n’eus sin ebet eus se.\nN’eo ket kevratet hor skol e Sant-Ervlan, daoust bezañ goulennet meur a wech an dra-mañ, lizhiri kannad·ed·ezed hag ur vanifestadeg, ne seblant ket ar minister prest da respont d’hor goulenn.\nKudenn evit reiñ ar skodennoù skol : war-lerc’h diviz ar c’huzul vonreizh ez eus bet kaset respontoù negativel d’ar skolioù gant tiez-kêr zo oc’h implij an arguzenn-mañ. Ouzhpenn se, ne lak ket e pleustr prefetioù zo an tredeogiezhioù ret pa emaomp gant an degouezh-mañ. Ar fed bezañ dizoberiant evel se a lak diaes ar skolioù e-keñver an arc’hant, setu efedoù trumm an diviz-mañ.\nRaktres programm evit ar skol-vamm : implijet vez ar ger « yezh » e lec’h « lavar ». Dibabet eo bet se evit kreñvaat anaouedegezh ar galleg nemetken. Mat eo gouzout emañ Alain Bentolila e touez ar re o deus kinniget ar c’hemm-mañ. Hennezh a zisklerie er JDD : « les langues régionales à l’école, un combat inutile et douteux ».\nD’ar poent-se, n’eus nemet reizhañ ar vonreizh a c’hellfe suraat ar soubidigezh er skolioù kevredigezhel kevratet !\nA hent all hon eus eskemmet gant kannaded ar gefridi Castex diwar-benn komzoù ar ministr kentañ da geñver ar goulennoù d’ar gouarnamant a-zivout ar gallusted a vefe roet d’ar strollegezhioù lec’hel reiñ yalc’hadoù postadur. Ar c’homzoù-se a ra anv eus ar c’hudennoù savadurioù a zo diouto ingal er rouedadoù kevredigezhel dre soubidigezh.\nDaoust hag-eñ e vo digoret un hent war muioc’h a frankiz ha muioc’h a zigreizennañ evit a sell ouzh kelenn ar yezhoù rannvro hag evit ar peadra da vezañ lakaet e pleustr ? Hag ar raktres lezenn anvet 4D a c’hellfe bezañ un digarez da vont pelloc’h ganti ?\nGant an degouezh-mañ ha da vare ar choazoù diwezhañ e fell deomp kaout sklaeriadurioù gant an dud war ar renk evit an dilennadeg rannvro ha departamant :\nDaoust hag-eñ e harpint goulenn reizhañ ar vonreizh evit ma vo suraet kelenn ar yezhoù rannvro, ar frankiz pedagogel hag implij ar sinoù diakritek ?\nHa pa vefe ezhomm, daoust hag an dilennidi nevez a c’houlenno bezañ war ar barregezhioù-mañ o enluskañ peadra da zerc’hel ha da ziorren ar c’helenn dre soubidigezh ?\nGerioù-alc'hwez stag : communiqué kevratelañ conseil constitutionnel soubidigezh\nE peseurt stad emaomp ?\nGraet hon eus anaoudegezh gant danevell ar gannaded Christophe Euzet ha Yannick Kerlogot. Gellout a reomp saludiñ al labour a zo bet...\nYannig Audran, krouer skol Diwan Bro Pondi anezhañ, zo aet d’an anaon\nDisoc'hoù Tombola Diwan 2021\nKavout a reoc’h amañ dindan disoc’hoù tombola Diwan 2021.\nRespont an dud war ar renk war-lerc’h hon evezhiadennoù war ar gefridi Castex\nWar-lerc’h bezañ bet Diwan klevet gant izili ar gefridi Castex hon eus embannet hon evezhiadennoù evit goulenn resisadurioù ha...


Buhez ar Sent/1912/Janned de Valois - Wikimammenn\nBuhez ar Sent/1912/Janned de Valois\n◄ Itron-Varia Lourd Janned de Valois Sirill ►\nJanned n’he devoe ket a geun d’ar pez he devoa grêt, rak, ma n’evoe duk Orleans tamm anaoudegez vat ebet eviti, goude e zelivranz, hi a ouveas bepred e garet, e bardoni hag e c’houzanv, heb en em glemm, keit ha ma chomas da vevan gantan. Charlez VIII a varvas er bla 1498, hep bugale. Duk Orleans a bignas raktal war an trôn. E gentan preder a roue a oe skrivan da Rom, ha toui da lavaret n’en devoa biskoaz anavezet Janned de Valois evel e bried ; ne oa bet biskoaz, zoken en e galon, ar c’hoant d’he c’hemer ; an evoa hen anzavet dirak testou, de e eured ; ha ne oa bet eureujet nemet dre urz. Ar pab Alexandr VI, goude bezan laket studian piz an afer, a zisklerias ne oa bet dimezi ebet etreze. Loeiz a gemeras kerkent da bried Annan Breiz, intanvez Charlez VIII, ha n’he devoa c’hoaz nemet daou vla warn-ugent, ha Janned a ’n em dennas en Bourges. Eno en em droas muioc’h-mui gant ar beden ha gant ar binijen. Yun a rê bep merc’her, bep gwener ha bep sadorn. Laouennât ar beorien, rei d’eze da zibri, gwalc’hi o zreid ha pokat d’eze oa he flijadur. Ar beorien mezus, dreist-oll, pa deue d’o anaout, a veze skuilhet warneze madelezou a-leiz.\nAdtapet diwar « https://br.wikisource.org/w/index.php?title=Buhez_ar_Sent/1912/Janned_de_Valois&oldid=36310 »\nKemmoù diwezhañ degaset d'ar bajenn-mañ d'an 11 Mez 2012, da 13:31.


UDB o kabaliñ evit gwirioù pobl Katalonia - Unvaniezh demokratel Breizh\nUDB o kabaliñ evit gwirioù pobl Katalonia\nChom a ra Unvaniezh Demokratel Breizh kengret gant pobl Katalonia er mareoù diaes emañ-hi o vevañ: nullet ar statud emrenerezh evit ur prantad, nac’het ar gwir d’en emdermeniñ, ha moustrerezh ouzhpenn war pennoù an dizalc’hourien. Kinnig a ra neuze da dud Breizh sevel o mouezh ha kas o soñj da gannad Bro-Spagn e Pariz.\nEvit hen ober e vo skignet kartennoù-post gant izili Unvaniezh Demokratel Breizh er sizhunioù a zeu. Ar gartenn a vo da vezañ sinet ha peget un timbr outi evit bezañ kaset d’ar c’hannati, skrivet warni ur gemenadenn a zegas soñj ez eo ar gwir etrebroadel d’en emdermeniñ lakaet a-us d’al lezennoù broadel. Goulennet eo ivez er gemenadenn-se e krogfe gouarnamant Bro-Spagn da varc’hata da vat gant pennoù ar Generalitat ha da chom a-sav gant moustrerezh al lezioù-barn hag ar polis a-enep d’an dizalc’hourien a gas o raktres da benn gant doareoù demokratel.\nO nac’hañ e vefe toullbac’het dilennidi ar bobl ha keodedourien evit ur stourm politiel difeuls eo pennaenn an demokratelezh en Europa emaomp o tifenn.\nUnvaniezh Demokratel Breizh, stag ouzh an doujañs ouzh ar gwirioù demokratel pennañ, a chom prest da gregiñ gant oberennoù skoazell all ma’z afe gwashoc’h c’hoazh an traoù evit pobl Katanonia\nAmañ-dindan e kavoc’h ur stumm eus ar gartenn-bost a c’haller skignañ dre ar rouedad\n(goulenn diganeomp ma fell deoc’h kaout ur stumm da voullañ).\nAutonomie de la Bretagne autonomiste Breizh Bretagne Bretagne autonome Bretagne autonomie écologie fédéraliste France gauche gauche bretonne Parti breton parti local parti politique régionaliste UDB Union démocratique bretonne


D'ar Sadorn 24 a viz Meurzh en doa kemeret perzh ar skipailh pedagogiezh e kendiviz Diwan. Aozet 'oa ar c'hendiviz-mañ gant Kelenn hag an ISLRF (Ensavadur Uhel Yezhoù ar Republik C'hall) e skol-veur Per Jakez Heliaz. Prezegennoù 'oa...\nBEAJ RONAN : ZELAND-NEVEZ\nDegouezhet e Zeland-Nevez 10 deiz' zo. Zeland-Nevez, pe Aostralia gant un empenn... War a lavar an holl dud bet er vro ez emañ ar Giwied (lesanv tud Zeland-Nevez) e-touez tud plijusañ ar bed, ha d'am soñj eo gwir. Lies-kenañ eo ra...\nLISEIDI DIWAN DU-MAÑ\nEn abardaez-mañ ez eus bet kaoz etre liseidi Diwan hag hor skolajidi 3de klas. A-stalioù bihan o deus gellet kaout respontoù gant al liseidi. Deuet e oa Loeiz Donal, rener al lise, da gontañ kaoz gant hor skolajidi hag ivez gant o...


Tried pennad — V - Wikimammenn\nTried pennad — V\nR. Prud’homme, 1903 (p. 97-100)\n◄ Ar c’hezek arab. — Mevelien ar Sultan. — Gar Jaffa En eur garrigel. — Liorzo Jaffa. — Gwe oliv ha kaktus. — Ed ha hei Bered Ramleh. — Traouien an Ouad-Sari ►\nMuioc’h a c’honeer o tastum gwiniz ha hei, evel ma rer e plenen Saron. E ver breman o tornan ’nê… ’kreiz an dachen, n’euz forz pelæc’h eo bet moustret an douar. War al leur-ze e ve astenned an ed. Neuze, e læc’h fustan ’nean gant gwalinier freilh, evit hen dihadan, e laker zaout da gerzet warnan. O vean ma ve kraz an ed, na ve ket goall bell treid al loened o c’houllonteri an toc’had.\nAr plouz a vo drailhet ’benn neuze ; mad e vo, koulskoude, da vean debret. Ar *c’hanvaled, dreist-holl, a rey o bleud gantan. Pac’h efont en tu-bennag gant eur zamm, e vo laket war c’horre eur zac’had pailhur. Digoueet koulz an dibri, e kluchont war an douar, hag e laker gouk ar zac’h tost d’o geno ; d’ê breman da jechan war ar pez a zo ebarz ’vel ma karfont. ’Deuz ket ezom da c’hortoz kerc’h pe foenn evel hon autrone a gezek. Dour zoken na vo ket. Gwir eo nan int ket sec’hedik ha mad eo ze ’vite, rag neblæc’h, koulz laret, na gavfent er vro-man peadra da derri o zec’hed. An Autro Doue, a ra mad kement a ra, an euz laket da vevan en pep bro al loened a *zere outi.\nEur gir breman war gompezen Saron emomp o treuzan breman. Fonnuz eo da rei ed ha hei. Hag a viskoaz eo bet mad da ze. Eur blavez, avad (gallout ’ra bean a ze tri vil vla bennag), na renkaz ket al labourerien kemer kalz a boan ha ’n em drailhan ’vit dastum o ed : toc’haden e-bed da dic’hreunian na zoken plouzen e-bed da droc’han. An tan, eur skubelen garo mar ’zo, an nefoa skubet an ed pa oa o vont da darevi.\nNa vefet ket souezet a ze p’am mo laret d’ac’h e oa ar blenen-man neuze d’ar Filistined hag e veve d’ar c’houlz-ze tost d’ê Samzon, o enebour.\nAdtapet diwar « https://br.wikisource.org/w/index.php?title=Tried_pennad_—_V&oldid=104474 »\nKemmoù diwezhañ degaset d'ar bajenn-mañ d'an 20 Gou 2017, da 13:46.


Brezhoneg ! – Bretonne Pie Noir\nBRIZH-DU : Ar vuoc’h en em ra diouzh an natur\nUr ouenn gozh\nGoude bezañ bet unan eus gouennoù bras Bro-C’hall (700 000 penn-chatal renablet e 1900), e tigresk a-galz niver ar saout Brizh Du er bloavezhioù 60; gwelet e oa evel ur vuoc’h na rae ket trawalc’h a laezh.\nE 1976 e oa bet savet ur steuñv da wareziñ anezhi, ar steuñv gwareziñ kentañ bet savet evit ar chatal; a drugarez da se e voe savetaet ar ouenn pa oa tonket mod-all da vont da get tro 1980. Gant 311 parez e voe kroget. Abaoe e kresk niver ar buoc’hed (etre 8 ha 10 % bep bloaz, 2500 parez e 2016); niver an desaverien a gresk, eñ ivez : 470 int e 2016 ha 70 anezho pe war-dro a zo tud a vicher.\nEtre Arvor hag Argoad\nKar eo gouenn ar saout Brizh Du da lod-all a gaver e Bro Saoz : Kerry, Devon, Jerzenez, Gwernenez. Stummet eo bet a-hed ar c’hantvedoù gant rummadoù desaverien. Kavell ar ouenn a zo bet Bro-Gerne ha Bro-Wened, douaroù greunvaenek treñk ha paour o deus roet dezhi he harzded, he ment bihan, ha he galloud da dalvoudekaat bouetaj gros.\nUr vuoc’h-laezh koant ha bihan he ment\nAr ouenn bet ganet e Breizh a vez diforc’het dre meur a berzh : ment bihan (1,17m adalek an draen), blevenn brizh-du (muioc’h a zu eget a wenn), kerniel gwenn o diazez ha du o begoù, alies ur stumm lourenn dezho. Stumm standard diazezet e 1885.\nDeuet en o ment e pouez ar parezed etre 350 ha 450Kg; ar pared : etre 500 ha 700Kg. A drugarez da labour gredus desaverien birvidik he deus miret ar ouenn Brizh-Du dezverkoù o deus graet he brud\nKalzig laezh roet ganti : 4000Kg a 70%o kempennet gant boued a-zoare,\nLaezh pinvidik : FDDL 45,5%o ha FP 33,5%o (disorc’hoù kontrol-laezh 2016)\nBuhez hir : 15 vloaz ha muioc’h zoken,\nFrouezhusted mat : 1,3 ensperiadenn dre vuoc’h-laezh\nPrantad berr etre daou leue : 11 miz a zo boutin evit saout-kig,\nKentañ leue abredik : gouest int da halañ da 2 vloaz,\nAes dezho halañ, zoken leueoù diwar tirvi a ouenn all troet d’ar c’hig,\nEmazasaad aes ouzh lec’hioù nebeud degemerus : douaroù paour, ampledoù bras e gwrez an amzer.\nGwriziennet don er vro\nE Breizh hag e broioù al Liger dreist-holl eo e vez desavet ar Brizh-Du. Un dornad desaverien a gaver ivez el Limousin, en Aovergn, ar Pyreneoù, dre m’en gav ar ouenn en he bleud er menezioù pe war zouaroù digompez.\nUr ouenn a-zoare evit an treuzfeurmiñ en atant. E tiegezhioù a ra o mad diwar al laezh roet hag al leuoù ganet diwarni emañ lec’h ar vuoc’h Brizh-Du : pep tra – laezh treuzfurmet en atant ha gwerzhet war-eeun, ha loened desavet ouzhpenn -danvez da dalañ ouzh ezhommoù an tiegezh\nGeot Peuret Hag Er-Maez\nBoued-chatal gros talvoudekaet\nTakadoù natur kizidik dalc’het brav ganti.\nDesavet e atantou Tiegezhel\netre 20 ha 35 000 litrad kota-laezh dre zen\ntropelladoù etre 10 ha 45 buoc’h\netre 10 ha 60 ha e pep tachenn\ngounid treuzfurmet war al lec’h ha gwerzhet war-eeun.\nTeir Micher En Unan\nDesevel saout / Treuzfurmiñ laezh / Gwerzhañ.\nGounid savet diwar an desevel, Un endro doujet dezhañ, Pratikoù plijet o kavout o c’hoant.\nLaezhaj A-Zoare Ha Liesseurt\nTreuzfurmet e vez laezh ar Brizh-Du war an atant evit gounit laezhaj liesseurt; da skouer, al laezh-tev (laezh-hir), ur produ dibar a Vreizh gwerzhet dindan ar merk « Gwell ».\nDa bep mare, un doare laezhaj disheñvel :\nDa grog gant an devezh : edaj gant « Gwell ».\nDa adlein e-kreiz mintin : ur jelkenn bara-amann.\nDa vare an digor-kalon : keuz fresk war ur wastell-sal.\nDa greisteiz : « gwell » e-giz lipig gant boued-kriz.\nUr pred etre mignoned : jelkennoù fourmaj-laezh tom war vara-kraz : plijadur asur !\nUn dibenn-pred fresk ha saourus : keuz-gwenn graet gant laezh-kriz ha frouezh-ruz : gwell n’eus ket !\nC’hoant bamañ ho mignoned : fardit dienn « Chantilly ».\nDiaesterioù kousket : 3 loaiad-bras « Gwell » ha d’ar gwele !


Gauntlet doare arkad\nGauntlet: The Third Encounter a zo ur c'hoari video doare gwezh arkad gant Atari, hag a voe embannet war ar goñsolenn hezoug Atari Lynx e 1990. Ar c'hoari a c'hell bezañ c'hoariet pe e-unan pe betek pevar c'hoarier war ar memes tro. Degaset e voe gant ar c'hoari klasoù tudennoù nevez doare “Nerd” pe “Punkrocker” bet e oa bet unan eus ar c'hoarioù nemetañ oc'h implij ur sell a-blom war an Atari Lynx, unan all a voe an adsevel da Klax.\nUr werenn-strink a gouezh a mil damm eus an oabl en ur c'hastell, ret eo adpakañ an tammoù anezhañ adal 40 milendall disheñvel. Ur bloaz goude e embann US Gold ha Tengen ur c'hoari disheñvel kren anvet Gauntlet III: The Final Quest.\nAn dudenn Bugdroid a zo ur robot bihan gwer implijet gant Google evit bezañ ardamez ar savenn Android, awenet e vefe adal ar c'hoari Gauntlet: The Third Encounter\nAdtapet diwar « https://br.wikipedia.org/w/index.php?title=Gauntlet:_The_Third_Encounter&oldid=1819025 »\nC'hoarioù video 1990